cyanic-selkie/wikianc huggingface dataset:
ಪಂಚಾಂಗ
ಹಿಂದೂ ಪಂಚಾಂಗ
ಆದ್ದರಿಂದ ಆ ದಿನದ ಶುದ್ಧಿ ಯನ್ನು ತಿಳಿಯುವುದಕ್ಕೋಸ್ಕರ ನಮ್ಮ ಹಿರಿಯರು ಆಯಾ ದಿನದಲ್ಲಿ ಬರುವ ವಾರ, ತಿಥಿ, ನಕ್ಷತ್ರ, ಯೋಗ, ಕರಣಗಳನ್ನು ಆರ್ಯಭಟ್ಟ ಸಿಂದ್ಧಾಂತ, ದೃಗ್ಗಣಿತದ ರೀತಿ ಲೆಕ್ಕಾಚಾರ ಮಾಡಿ ಒಂದು ಸಂವತ್ಸರದ ಪೂರ್ತಿ ವಿವರಗಳನ್ನು ಪುಸ್ತಕದ ರೀತಿ ಪ್ರತಿ ಸಂವತ್ಸರಕ್ಕೂ ಹೊರತರುತ್ತಾರೆ, ಇಂದನ್ನು ಪಂಚಾಂಗ ಎನ್ನುತ್ತೇವೆ. ಇದು ಶುಭ ಕಾರ್ಯಗಳಿಗೆ ಮುಹೂರ್ತ ಕಾಲವನ್ನು ತಿಳಿಯಲು ಉಪಯುಕ್ತವಾಗಿದೆ. ಈ ಪಂಚಾಂಗ ಪದ್ಧತಿಯು ಆರ್ಯಭಟ್ಟ ಕಾಲದಿಂದ ಅನುಸರಣೆಗೆ ಬಂದಿತು.
ತಿಥಿಗಳು
ತಿಥಿಗಳು ಮೂವತ್ತು(೩೦). ೩೦ ತಿಥಿಗಳನ್ನು ಎರಡು ಪಕ್ಷಗಳಲ್ಲಿ ೧೫ರಂತೆ ಎಣಿಕೆ ಮಾಡಲಾಗುತ್ತದೆ. ಪಾಡ್ಯ(ಪ್ರತಿಪದೆ)ದಿಂದ ಮೊದಲುಗೊಂಡು ಹುಣ್ಣಿಮೆಯವರೆಗೆ ಬರುವ ಮೊದಲ ೧೫ ತಿಥಿ(ದಿನ)ಗಳಿಗೆ ಶುಕ್ಲಪಕ್ಷವೆಂತಲೂ, ಪಾಡ್ಯದಿಂದ ಅಮಾವಾಸ್ಯೆಯವರೆಗೆ ಬರುವ ಮುಂದಿನ ೧೫ ತಿಥಿ(ದಿನ)ಗಳಿಗೆ ಕೃಷ್ಣಪಕ್ಷವೆಂತಲೂ ಕರೆಯುತ್ತಾರೆ. ಪ್ರತಿ ಮಾಸದ ಪಕ್ಷ ಮತ್ತು ತಿಥಿಗಳನ್ನು ಕೆಳಗಿನ ನೀಡಿವೆ.
ಶುಕ್ಲಪಕ್ಷ: ಪಾಡ್ಯ (೧); ಬಿದಿಗೆ (೨); ತದಿಗೆ (೩); ಚೌತಿ (೪); ಪಂಚಮಿ (೫); ಷಷ್ಠಿ (೬ ); ಸಪ್ತಮಿ (೭); ಅಷ್ಟಮಿ (೮); ನವಮಿ (೯); ದಶಮಿ (೧೦); ಏಕಾದಶಿ (೧೧); ದ್ವಾದಶಿ (೧೨); ತ್ರಯೋದಶಿ (೧೩); ಚತುರ್ದಶಿ (೧೪); ಹುಣ್ಣಿಮೆ (೧೫)
ಕೃಷ್ಣಪಕ್ಷ: ಪಾಡ್ಯ (೧); ಬಿದಿಗೆ (೨); ತದಿಗೆ (೩); ಚೌತಿ (೪); ಪಂಚಮಿ (೫); ಷಷ್ಠಿ (೬ ); ಸಪ್ತಮಿ (೭); ಅಷ್ಟಮಿ (೮); ನವಮಿ (೯); ದಶಮಿ (೧೦); ಏಕಾದಶಿ (೧೧); ದ್ವಾದಶಿ (೧೨); ತ್ರಯೋದಶಿ (೧೩); ಚತುರ್ದಶಿ (೧೪); ಅಮಾವಾಸ್ಯೆ (೩೦)
ವಾರಗಳು
ವಾರಗಳು ಏಳು (೭). ಅವು ಸೋಮವಾರ, ಮಂಗಳವಾರ, ಬುಧವಾರ, ಗುರುವಾರ, ಶುಕ್ರವಾರ, ಶನಿವಾರ ಮತ್ತು ಭಾನುವಾರ. ನವಗ್ರಹಗಳಲ್ಲಿ ರಾಹು,ಕೇತುಗಳನ್ನು ಬಿಟ್ಟು ಮಿಕ್ಕ ಏಳು ಅಂದರೆ ಚಂದ್ರ, ಮಂಗಳ, ಬುಧ, ಗುರು, ಶುಕ್ರ, ಶನಿ ಹಾಗೂ ರವಿ -ಈ ಗ್ರಹಗಳ ಹೆಸರಿನಿಂದ ವಾರಗಳಿಗೆ ಹೆಸರಿಸಿದೆ.
ನಕ್ಷತ್ರಗಳು
ನಕ್ಷತ್ರಗಳು ಇಪ್ಪತ್ತೇಳು (೨೭). ಅವು:
೧. ಅಶ್ವಿನಿ ೨. ಭರಣಿ ೩. ಕೃತ್ತಿಕೆ ೪.ರೋಹಿಣಿ ೫.ಮೃಗಶಿರ ೬.ಆರ್ದ್ರೆ ೭.ಪುನರ್ವಸು ೮.ಪುಷ್ಯ ೯.ಆಶ್ಲೇಷ
೧೦. ಮಖೆ೧೧. ಪುಬ್ಬೆ ೧೨. ಉತ್ತರೆ ೧೩. ಹಸ್ತ ೧೪.ಚಿತ್ತೆ ೧೫.ಸ್ವಾತಿ ೧೬.ವಿಶಾಖ ೧೭.ಅನೂರಾಧ ೧೮. ಜ್ಯೇಷ್ಠ ೧೯. ಮೂಲ ೨೦.
೨೧.ಉತ್ತರಾಷಾಢ ೨೨.ಶ್ರವಣ ೨೩.ಧನಿಷ್ಥೆ ೨೪.ಶತಭಿಷೆ ೨೫.ಪೂರ್ವಾಭಾದ್ರೆ ೨೬. ಉತ್ತರಾಭಾದ್ರೆ ೨೭. ರೇವತಿ.
ಕರಣಗಳು
ಕರಣಗಳು ಒಟ್ಟು ೧೧. ಅವುಗಳೆಂದರೆ: ಬವ, ಬಾಲವ, ಕೌಲವ, ತೈತಲೆ, ಗರಜೆ, ವಣಿಕ್, ಭದ್ರೆ, ಶಕುನಿ, ಚತುಷ್ಪಾತ್, ನಾಗವಾನ್ ಹಾಗೂ ಕಿಂಸ್ತುಘ್ನ
ಯೋಗಗಳು
ಯೋಗಗಳು ಒಟ್ಟು ೨೭. ಅವು: ೧. ವಿಷ್ಕಂಭ ೨. ಪ್ರೀತಿ ೩. ಆಯುಷ್ಮಾನ್ ೪.ಸೌಭಾಗ್ಯ ೫.ಶೋಭನ ೬.ಅತಿಗಂಡ ೭.ಸುಕರ್ಮ ೮.ಧೃತಿ ೯.ಶೂಲ ೧೦. ಗಂಡ ೧೧. ವೃದ್ಢಿ ೧೨. ಧ್ರುವ ೧೩. ವ್ಯಾಘಾತ ೧೪. ಹರ್ಷಣ ೧೫. ವಜ್ರ ೧೬.ಸಿದ್ಧಿ ೧೭. ವ್ಯತೀಪಾತ ೧೮. ವರಿಯಾನ್ ೧೯.ಪರಿಘ ೨೦.ಶಿವ ೨೧.ಸಿದ್ಧ ೨೨. ಸಾಧ್ಯ ೨೩. ಶುಭ ೨೪. ಶುಕ್ಲ ೨೫.ಬ್ರಹ್ಮ ೨೬. ಐಂದ್ರ ೨೭. ವೈಧೃತಿ
ಚಾಂದ್ರಮಾನ ಮಾಸಗಳು
ವರ್ಷದಲ್ಲಿ, ಕೆಲವು ನಕ್ಷತ್ರದ ಹೆಸರಿನೆ ಮೂಲಕ, ಚಾಂದ್ರಮಾನದ ಹನ್ನೆರಡು (೧೨) ಮಾಸಗಲನ್ನು ಕೆಳಗೆ ನೀಡಿವೆ.
ಅಧಿಕ ಮಾಸಗಳು
ಸೂರ್ಯನು ಯಾವುದೇ ರಾಶಿಯಲ್ಲೂ ಪ್ರಯಾಣಿಸದೇ ಒಂದು ಚಾಂದ್ರಮಾನ ಮಾಸದಲ್ಲಿ ಸಂಪೂರ್ಣವಾಗಿ ಒಂದು ರಾಶಿಯ ಒಳಗೇ ಚಲಿಸುತ್ತದ್ದರೇ (ಅಂದರೆ ಅಮಾವಾಸ್ಯೆಗೆ ಮೊದಲು), ಆ ಚಾಂದ್ರಮಾನ ಮಾಸವನ್ನು ಮುಂಬರುವ ಮೊದಲ ಸಂಕ್ರಮಣದ ಪ್ರಕಾರ ಹೆಸರಿಸಲಾಗುತ್ತದೆ. ಅದು ಅಧಿಕ ಎಂಬ ಉಪಾಧಿಯನ್ನು ತೆಗೆದುಕೊಳ್ಳುತ್ತದೆ. ಉದಾಹರಣೆಗೆ, ಒಂದು ಚಾಂದ್ರಮಾನ ಮಾಸವು ಸಂಕ್ರಮಣವಿಲ್ಲದೆಯೇ ಸರಿದುಹೋದರೆ ಮತ್ತು ಮುಂದಿನ ಸಂಕ್ರಮಣವು ಮೇಷದಲ್ಲಿದ್ದರೆ, ಸಂಕ್ರಮಣವಿಲ್ಲದ ಆ ಮಾಸವನ್ನು ಅಧಿಕ ಚೈತ್ರವೆಂದು ಹೆಸರಿಸಲಾಗುತ್ತದೆ. ಸಂಕ್ರಮಣವಾಗಿರುವ ಮಾಸವನ್ನು ಶುದ್ಧ ಚೈತ್ರ ಅಥವಾ ನಿಜ ಚೈತ್ರ ಮಾಸವೆನ್ನುತ್ತಾರೆ.
ಸೌರಮಾನ ಮಾಸಗಳು
ಸೂರ್ಯನು ಹನ್ನೆರಡು (೧೨) ರಾಶಿಗಳಲ್ಲಿ, ಒಂದು ರಾಶಿಯಿಂದ ಮುಂದಿನ ರಾಶಿಯಲ್ಲಿ ಪ್ರವೇಶ ಮಾಡುವತ್ತಾನೆ. ಇದನ್ನು ಸಂಕ್ರಮಣವೆನ್ನುತ್ತಾರೆ. ಓಂದು ರಾಶಿಯಲ್ಲಿರುವಾಗ ಆ ಮಾಸದ ಹೆಸರು, ರಾಶಿಯ ಹೆಸರನಿಂದ ಕರೆಯುತ್ತಾರೆ. ಹೀಗೆ ಸೌರಮಾನದ ಮಾಸಗಳು, ಹೇಗೆ ಕರೆಯಲಾಗಿದೆ.
ಸೂರ್ಯನ ಧನು ಸಂಕ್ರಮಣ ದಿಂದ ಮಕರಸಂಕ್ರಮಣ ವರೆಗೆ ಬರುವ ಮಾಸವನ್ನು ಧನುರ್ಮಾಸವೆಂತ ಕರೆಯಲಾಗಿದೆ. ಈ ಮಾಸ ಧರ್ಮ ಶಾಸ್ತ್ರದಲ್ಲಿ ವಿಶೇಷವಾದದ್ದು.
ಆಯನಗಳು – ೨
ಉತ್ತರಾಯಣ ಮತ್ತು ದಕ್ಷಿಣಾಯನ ಪ್ರತಿ ವರ್ಷದ ಜನವರಿ ೧೪ (ಪುಷ್ಯ, ಮಕರ ಸಂಕ್ರಮಣ) ರಿಂದ ಜುಲೈ ೧೬ (ಆಷಾಢ, ಕರ್ಕ ಸಂಕ್ರಮಣ) ರವರೆಗೆ ಸೂರ್ಯನು ಉತ್ತರಕ್ಕೆ ಸಂಚರಿಸುವುದರಿಂದ ಉತ್ತರಾಯಣವೆಂದೂ, ಜುಲೈ ೧೬ ರಿಂದ ಜನವರಿ ೧೪ ರವರೆಗೆ ಸೂರ್ಯನು ದಕ್ಷಿಣ ದಿಕ್ಕಿಗೆ ಬಾಗಿ ಸಂಚರಿಸುವುದರಿಂದ ದಕ್ಷಿಣಾಯಣವೆಂದೂ ಗುರುತಿಸಲಾಗಿದೆ.
ಹಿಜರಿ ಕ್ಯಾಲೆಂಡರ್
12 ಚಾಂದ್ರಮಾನ ತಿಂಗಳುಗಳನ್ನು ಮತ್ತು ವರ್ಷದಲ್ಲಿ 354 ಅಥವಾ 355 ದಿನಗಳನ್ನು ಹೊಂದಿರುವ ಕ್ಯಾಲೆಂಡರ್. ಜಗತ್ತಿನಾದ್ಯಂತ ಮುಸಲ್ಮಾನರು ರಮದಾನ್, ನಾಲ್ಕು ಪವಿತ್ರ ತಿಂಗಳುಗಳು, ಹಜ್ ಯಾತ್ರೆಯ ತಿಂಗಳುಗಳು, ಹಬ್ಬಗಳು, ಇದ್ದತ್, ಝಕಾತ್ ಕೊಡಬೇಕಾದ ಸಮಯ ಮುಂತಾದವುಗಳನ್ನು ನಿರ್ಧರಿಸಲು ಈ ಕ್ಯಾಲೆಂಡರನ್ನು ಬಳಸುತ್ತಾರೆ.
ಹಿಜರಿ ಕ್ಯಾಲೆಂಡರ್ ಚಾಂದ್ರಮಾನ ಕ್ಯಾಲೆಂಡರ್ ಆಗಿದ್ದು, ಅದರ ಸಮಯದ ಲೆಕ್ಕಾಚಾರವು ಚಂದ್ರನ ವೃದ್ಧಿ-ಕ್ಷಯಗಳಿಗೆ ಸಂಬಂಧಿಸಿದೆ. ಅದರ ಪ್ರತಿ ತಿಂಗಳು ಚಂದ್ರನ ಒಂದು ಪೂರ್ಣ ವೃದ್ಧಿಯವರೆಗೆ ಇರುತ್ತದೆ, ಅಂದರೆ ಒಂದು ಅಮಾವಾಸ್ಯೆಯಿಂದ ಇನ್ನೊಂದು ಅಮಾವಾಸ್ಯೆಯ ವರೆಗೆ. ಹಿಜರಿ ಕ್ಯಾಲೆಂಡರ್‌ನಲ್ಲಿ ತಿಂಗಳುಗಳ ಸಮಯವು ಖಗೋಳ ವೀಕ್ಷಣೆಯನ್ನು ಆಧರಿಸಿದೆ. ಸೂರ್ಯಾಸ್ತದ ಸ್ವಲ್ಪ ಸಮಯದ ನಂತರ ಚಂದ್ರದರ್ಶನವಾದರೆ ಮಾತ್ರ ಹೊಸ ತಿಂಗಳು ಪ್ರಾರಂಭವಾಗುತ್ತದೆ.
ಇತರ ಕ್ಯಾಲೆಂಡರ್‌ಗಳು ಸೌರ ವರ್ಷದೊಂದಿಗೆ ಹೊಂದಿಕೆಯಾಗಲು ಅಧಿಕ ದಿನಗಳು ಅಥವಾ ಅಧಿಕ ತಿಂಗಳುಗಳನ್ನು ಬಳಸುತ್ತವೆ. ಆದರೆ ಇದಕ್ಕೆ ಭಿನ್ನವಾಗಿ, ಹಿಜರಿ ಕ್ಯಾಲೆಂಡರ್ ಉತ್ತರಾಯಣ ಮತ್ತು ದಕ್ಷಿಣಾಯಣಗಳಿಂದ ಗುರುತಿಸಲ್ಪಡುವ ಖಗೋಳ ಋತುಗಳಿಂದ ಸಂಪೂರ್ಣವಾಗಿ ಬೇರ್ಪಟ್ಟಿದೆ. ಹಿಜರಿ ವರ್ಷವು ಸೌರ ವರ್ಷಕ್ಕಿಂತ ಸುಮಾರು 11 ಕಡಿಮೆ ದಿನಗಳನ್ನು ಹೊಂದಿದೆ. ಈ ಕಾರಣದಿಂದಲೇ, ಹಿಜರಿ ಕ್ಯಾಲೆಂಡರ್ ಅನ್ನು ಕೃಷಿ ಅಥವಾ ಇತರ ಚಟುವಟಿಕೆಗಳಿಗೆ ಬಳಸಲಾಗುವುದಿಲ್ಲ. ಹೆಚ್ಚಿನ ಮುಸ್ಲಿಂ ದೇಶಗಳು ಹಿಜರಿ ವ್ಯವಸ್ಥೆಯ ಜೊತೆಗೆ ಅಧಿಕೃತವಾಗಿ ಗ್ರೆಗೋರಿಯನ್ ಕ್ಯಾಲೆಂಡರ್ ಅನ್ನು ತಮ್ಮ ನಾಗರಿಕ ಕ್ಯಾಲೆಂಡರ್ ಆಗಿ ಬಳಸುತ್ತವೆ.
ಹಿಜರಿ ಕ್ಯಾಲೆಂಡರ್ 12 ತಿಂಗಳುಗಳನ್ನು ಹೊಂದಿದ್ದು ಪ್ರತಿ ತಿಂಗಳು 29 ಅಥವಾ 30 ದಿನಗಳನ್ನು ಹೊಂದಿದೆ. 29 ನೇ ದಿನ ಸೂರ್ಯಾಸ್ತದ ನಂತರ ಚಂದ್ರದರ್ಶನವಾದರೆ, ಹೊಸ ತಿಂಗಳು ಆರಂಭವಾಗುತ್ತದೆ. ಚಂದ್ರದರ್ಶನವಾಗದಿದ್ದರೆ ಸದ್ರಿ ತಿಂಗಳಿಗೆ 30 ನೇ ದಿನವನ್ನು ಸೇರಿಸಿ ಪೂರ್ತಿಗೊಳಿಸಲಾಗುತ್ತದೆ. 30 ನೇ ದಿನ ಸೂರ್ಯಾಸ್ತದ ಬಳಿಕ ಹೊಸ ತಿಂಗಳು ಆರಂಭವಾಗುತ್ತದೆ. ಹಿಜರಿ ಕ್ಯಾಲೆಂಡರ್ ಪ್ರಕಾರ ದಿನವು ಆರಂಭವಾಗುವುದು ಸೂರ್ಯಾಸ್ತದ ಬಳಿಕ. ಅಂದರೆ ಇಂದು ಸೂರ್ಯಾಸ್ತವಾಗುವಾಗ ನಾಳೆ ಆರಂಭವಾಗುತ್ತದೆ.
ಇತಿಹಾಸ
ಇಸ್ಲಾಮೀ ಆಡಳಿತದ ಎರಡನೇ ಖಲೀಫ ಉಮರ್ ಬಿನ್ ಖತ್ತಾಬ್ ಹಿಜರಿ ಕ್ಯಾಲೆಂಡರನ್ನು ಮೊತ್ತಮೊದಲು ಸ್ಥಾಪಿಸಿದರು. ಕ್ರಿ.ಶ. 638 ರಲ್ಲಿ ಈ ಕ್ಯಾಲೆಂಡರ್ ರಚನೆಯಾಯಿತು. ಮುಹಮ್ಮದ್ ಪೈಗಂಬರ್ ಮಕ್ಕಾದಿಂದ ಮದೀನಕ್ಕೆ ಹಿಜ್ರ (ವಲಸೆ) ಮಾಡಿದ ವರ್ಷದಿಂದ (ಕ್ರಿ.ಶ. 622) ಈ ಕ್ಯಾಲೆಂಡರ್ ಆರಂಭವಾಗುತ್ತದೆ. ಇದು ಇಸ್ಲಾಮೀ ಆಡಳಿತದ ಕಾಲದಲ್ಲಿ ಅಸ್ತಿತ್ವಕ್ಕೆ ಬಂದ ಕ್ಯಾಲೆಂಡರ್ ಆಗಿದ್ದರೂ ಸಹ ಇದರಲ್ಲಿ ಇಸ್ಲಾಮೀ ಪೂರ್ವ ಅರಬ್ಬರು ಬಳಸುತ್ತಿದ್ದ ತಿಂಗಳುಗಳನ್ನು ಹಾಗೆಯೇ ಉಳಿಸಿಕೊಳ್ಳಲಾಗಿದೆ.
ತಿಂಗಳುಗಳು
ಹಿಜರಿ ಕ್ಯಾಲೆಂಡರ್ 12 ತಿಂಗಳುಗಳನ್ನು ಹೊಂದಿದೆ. ಇವು ಇಸ್ಲಾಮೀ ಪೂರ್ವ ಅರಬ್ಬರು ಬಳಸುತ್ತಿದ್ದ ಅವೇ ತಿಂಗಳುಗಳಾಗಿವೆ. ಅವರು ಪವಿತ್ರವೆಂದು ಪರಿಗಣಿಸುತ್ತಿದ್ದ ನಾಲ್ಕು ತಿಂಗಳುಗಳನ್ನೂ ಕೂಡ ಹಾಗೆಯೇ ಉಳಿಸಿಕೊಳ್ಳಲಾಗಿದೆ.
ವಾರದ ದಿನಗಳು
ಯೌಮುಲ್ ಜುಮುಅ (ಶುಕ್ರವಾರ) ಮುಸಲ್ಮಾನರು ವಿಶೇಷ ನಮಾಝ್ ನಿರ್ವಹಿಸಲು ಮಸೀದಿಯಲ್ಲಿ ಸೇರುವುದರಿಂದ ಈ ದಿನವನ್ನು ವಾರದ ರಜಾದಿನ ಎಂದು ಪರಿಗಣಿಸಲಾಗಿದೆ. ಕೆಲವು ಮುಸ್ಲಿಂ ದೇಶಗಳು ಶುಕ್ರವಾರ ಮತ್ತು ಶನಿವಾರವನ್ನು ವಾರದ ರಜಾದಿನಗಳಾಗಿ ಮಾಡಿಕೊಂಡರೆ, ಇತರ ಕೆಲವು ದೇಶಗಳು ಗುರುವಾರ ಮತ್ತು ಶುಕ್ರವಾರವನ್ನು ವಾರದ ರಜಾದಿನಗಳಾಗಿ ಮಾಡಿಕೊಂಡಿವೆ. ತುರ್ಕಿ, ಪಾಕಿಸ್ತಾನ, ನೈಜೀರಿಯ, ಮೊರೊಕ್ಕೋ, ಮಲೇಶಿಯ ಮುಂತಾದ ದೇಶಗಳು ಶನಿವಾರ ಮತ್ತು ಭಾನುವಾರವನ್ನು ವಾರದ ರಜಾದಿನಗಳಾಗಿ ಮಾಡಿಕೊಂಡಿವೆ.
ಉಲ್ಲೇಖಗಳು
ವರ್ಗ:ಹಿಂದೂ ಪಂಚಾಂಗ . ವರ್ಗ:ಕಾಲ ವರ್ಗ:ಹಿಂದೂ ಸಿದ್ಧಾಂತ
ಜಾರ್ಜಿಯನ್ ಭಾಷೆ
ಜಾರ್ಜಿಯನ್ ಭಾಷೆ ಒಂದು ದಶಲಕ್ಷಕ್ಕೂ ಹೆಚ್ಚು ಜನರ ವ್ಯವಹಾರದ ಭಾಷೆಯಾಗಿರುವ ಜಾರ್ಜಿಯನ್ ನೈಋತ್ಯ ಕಾಕೇಷನ್ ಭಾಷಾವರ್ಗಕ್ಕೆ ಸೇರಿದ ಭಾಷೆಗಳಲ್ಲಿ ಒಂದು ಎಂದು ಹೇಳಲಾಗಿದೆ. ಕಾರ್ತ್‍ವೆಲ್‍ನಿ ಅಥವಾ ಕಾರ್ತಿಲಿ ಎಂಬುದು ಈ ಭಾಷೆಯನ್ನು ಸೂಚಿಸಲು ಬಳಸಲಾಗುತ್ತಿರುವ ದೇಶೀಯ ಹೆಸರು.
ಜಾರ್ಜಿಯನ್ ಭಾಷಾ ಹಿನ್ನೆಲೆ
ಕೆಲವು ಭಾಷಾವಿಜ್ಞಾನಿಗಳು ಜಾರ್ಜಿಯನ್ ಹಾಗೂ ಅದರ ನೆರೆಹೊರೆಯ ವಲಯಗಳ ಭಾಷೆಗಳಾಗಿರುವ ಸ್ಪ್ಯಾನಿಯನ್ ಮತ್ತು ಮಿಂಗ್ರೇಲಿಯನ್ ಭಾಷೆಗಳನ್ನು ಕಾಕೇಷನ್ ಭಾಷಾಪರಿವಾರದ ಕಾರ್ತ್‍ವೆಲಿಯನ್ ವರ್ಗಕ್ಕೆ ಸೇರಿದ ಭಾಷೆಗಳೆಂದು ಅಭಿಪ್ರಾಯಪಟ್ಟಿದ್ದಾರೆ.
ಪ್ರಾಚೀನತೆ
ನಾಲ್ಕು ಅಥವಾ ಐದನೆಯ ಶತಮಾನದ ಹೊತ್ತಿಗೆ ಜಾರ್ಜಿಯನ್ ಸಾಹಿತ್ಯಿಕ ಭಾಷೆಯಾಗಿ ರೂಪುಗೊಳ್ಳತೊಡಗಿದಂತೆ ಕಾಣುತ್ತದೆ. ಅತ್ಯಂತ ಪ್ರಾಚೀನವೆನ್ನಬಹುದಾಗಿರುವಂಥ ಶಾಸನಗಳು ಐದನೆಯ ಶತಮಾನಕ್ಕೆ ಸೇರಿದವಾಗಿವೆ. ವಾಸ್ತವವಾಗಿ, ಜಾರ್ಜಿಯದಲ್ಲಿ ಕ್ರೈಸ್ತಧರ್ಮದ ಪ್ರಚಾರದ ಆರಂಭದೊಡನೆ ಜಾರ್ಜಿಯನ್ ಸಾಹಿತ್ಯವೂ ರೂಪದಳೆಯತೊಡಗಿತು. ಆರ್.ಪಿ.ಬ್ಲೇಕ್, ಪಿ.ಸಿ.ಕೋನಿಬೇರ್ ಮೊದಲಾದ ಆಧುನಿಕ ವಿದ್ವಾಂಸರು ಬೈಬಲ್ಲಿನ ಜಾರ್ಜಿಯನ್ ಆವೃತ್ತಿ ಕ್ರಿ.ಶ. ಐದನೆಯ ಶತಮಾನದಲ್ಲಿ ಸಿದ್ಧವಾಗಿರಬೇಕೆಂದು ಆಭಿಪ್ರಾಯಪಟ್ಟಿದ್ದಾರೆ. ಈ ಅವಧಿಯಲ್ಲಿ ಸಿದ್ಧಪಡಿಸಲಾದ ಬೈಬಲ್ಲಿನ ಭಾಗಗಳ ಜಾರ್ಜಿಯನ್ ಆವೃತ್ತಿಗೆ ಬೈಬಲ್ಲಿನ ಆರ್ಮೇನಿಯನ್ ಆವೃತ್ತಿಯೇ ಆಧಾರವಾಗಿತ್ತು. ಅಂದಿನಿದಲೇ ಭಾರೋಪೀಯ ಅಥವಾ ಇಂಡೋ-ಯೂರೋಪಿಯನ್ ಭಾಷಾಪರಿವಾರದ, ಅದರಲ್ಲಿಯೂ ಆರ್ಮೇನಿಯನ್ ಮತ್ತು ಇರಾನಿಯನ್ ಭಾಷೆಗಳ-ಪ್ರಭಾವ ಜಾರ್ಜಿಯನ್ ಭಾಷೆಯ ಮೇಲೆ ಆಗತೊಡಗಿತು. ಸಂರಕ್ಷಿಸಿ ಇಡಲಾಗಿರುವ ಅತ್ಯಂತ ಪ್ರಾಚೀನ ಹಸ್ತಪ್ರತಿ ಎಂಟನೆಯ ಶತಮಾನಕ್ಕೆ ಸೇರಿದ್ದಾಗಿದೆ. ಇಂದಿಗೂ ಧಾರ್ಮಿಕ ವಲಯಗಳಲ್ಲಿ ಬಳಕೆಯಲ್ಲಿರುವ, ಹಳೆಯ ಜಾರ್ಜಿಯನ್ ಭಾಷೆಯನ್ನು ಅರ್ಥಮಾಡಿಕೊಳ್ಳುವುದು ಕಷ್ಟತರವಾಗಿದೆಯಾದರೂ ಅದು ದುಜ್ರ್ಞೇಯವೇನೂ ಆಗಿಲ್ಲವೆಂಬುದು ಸಮಾಧಾನ ತರುವ ಸಂಗತಿಯಾಗಿದೆ. ಆರ್ಮೇನಿಯನ್ ಇರಾನಿಯನ್ ಹಾಗೂ ಗ್ರೀಕ್ ಭಾಷೆಗಳಿಂದ ಹಳೆಯ ಜಾರ್ಜಿಯನ್ ಭಾಷೆ ಶಬ್ದಗಳನ್ನು ಧಾರಾಳವಾಗಿ ಎರವಲು ಪಡೆಯಿತು. ಗ್ರೀಕ್ ಭಾಷೆಯಿಂದ ಎರವಲು ಪಡೆದ ಶಬ್ದಗಳು ಜಾರ್ಜಿಯನ್ ಭಾಷೆಯಲ್ಲಿ ದಾರ್ಶನಿಕ ಪರಿಭಾಷೆ ರೂಪಗೊಳ್ಳಲು ತುಂಬ ನೆರವು ನೀಡಿದವು. ಮುಂದೆ, ಮಧ್ಯಕಾಲದ ಹೊತ್ತಿಗೆ ಇದು ಪರ್ಷಿಯನ್ ಭಾಷೆಯ ತೀವ್ರ ಪ್ರಭಾವಕ್ಕೆ ಒಳಗಾಯಿತು. ಈ ಕಾಲದ ಭಾಷೆಯ ಸ್ವರೂಪ ಸಮಕಾಲೀನ ಭಾಷೆಯ ಸ್ವರೂಪಕ್ಕೆ ತುಂಬ ಹತ್ತಿರಕ್ಕೆ ಬರುತ್ತದೆ. ಹತ್ತೊಂಬತ್ತನೆಯ ಶತಮಾನದ ಹೊತ್ತಿಗೆ ವ್ಯವಹಾರದ ಬಹುಪಾಲು ಕ್ಷೇತ್ರಗಳನ್ನು ಆವರಿಸಿಕೊಂಡ ಈ ಭಾಷೆ ನಿಜವಾಗಿಯೂ ಜನತೆಯ ಜೀವಂತ ಭಾಷೆಯಾಗಿ ಪರಿಣಮಿಸಿತು. ಸಾಹಿತ್ಯ ಕಾಯಕದಲ್ಲಿ ತೊಡಗಿದ ಲೇಖಕರು ತಂತಮ್ಮ ಮಾತೃಭಾಷೆಗಳಿಂದಲೂ ಇತರ ಭಾಷೆಗಳಿಂದಲೂ ಶಬ್ದಗಳನ್ನು ಧಾರಾಳವಾಗಿ ಎರವಲು ಪಡೆದು ಬಳಸಿದ್ದರಿಂದಲೂ ಹೊಸ ಅಗತ್ಯಗಳಿಗನುಗುಣವಾಗಿ ಹೊಸ ಹೊಸ ಶಬ್ದಗಳನ್ನು ಸೃಷ್ಟಿಸಿದ್ದರಿಂದಲೂ ಆಧುನಿಕ ಜಾರ್ಜಿಯನ್ ಭಾಷೆಯ ಶಬ್ದಕೋಶ ಅತ್ಯಂತ ಸಮೃದ್ಧವೂ ಆಗಿ ಪರಿಣಮಿಸಿತು. ಜಾರ್ಜಿಯನ್ನಿನ ಕೆಲವೊಂದು ಉಪಭಾಷೆಗಳ ನಡುವೆ ಅಂಥ ಗಮನಾರ್ಹ ವ್ಯತ್ಯಾಸ ಕಾಣಬರುವುದಿಲ್ಲವಾದರೂ ಭೌಗೋಳಿಕವಾಗಿ ತುಂಬ ಪ್ರತ್ಯೇಕಿಸವಾಗಿರುವ ಈಶಾನ್ಯ ಭಾಗದಲ್ಲಿರುವ ಗುಡ್ಡಗಾಡಿನ ಜನರ ಉಪಭಾಷೆಗಳು ಗಮನಾರ್ಹ ವ್ಯತ್ಯಾಸವನ್ನು ತೋರುತ್ತವೆ.
ಜಾರ್ಜಿಯನ್ ಭಾಷೆಯ ಲಿಪಿ ವ್ಯವಸ್ಥೆ
ಜಾರ್ಜಿಯನ್ ಲಿಪಿಯ ಉಗಮಕ್ಕೂ ಜಾರ್ಜಿಯದಲ್ಲಿ ಕ್ರೈಸ್ತಧರ್ಮದ ಪ್ರವೇಶವಾದುದಕ್ಕೂ ಸಂಬಂಧವಿರುವಂತೆ ತೋರುತ್ತದೆ. ಅಂದರೆ, ಕ್ರೈಸ್ತ ಧರ್ಮದ ಪ್ರಚಾರದ ಅಗತ್ಯವನ್ನು ಪೂರೈಸುವ ಸಲುವಾಗಿ ರೂಪಿಸಲಾಗಿರುವ ಲಿಪಿ ಇದಾಗಿರಬೇಕೆಂದು ಭಾಷಾವಿಜ್ಞಾನಿಗಳು ಭಾವಿಸಿದ್ದಾರೆ. ಮೆಸರೋಪ್ ಅಥವಾ ಮಶ್ತೋಜ್ó ಎಂಬ ಹೆಸರಿನ ಆರ್ಮೇನಿಯನ್ ಪಾದ್ರಿ ಈ ಲಿಪಿಯನ್ನು ರೂಪಿಸಿದನೆಂದು ಹೇಳಲಾಗಿದೆ. ಕ್ರಿ.ಶ.400ರ ಹೊತ್ತಿಗೆ, ಆರ್ಮೇನಿಯನ್ ಲಿಪಿಯನ್ನೂ ರೂಪಿಸಿದವನೆಂದು ಈತ ಪ್ರಖ್ಯಾತನಾಗಿದ್ದಾನೆ. ಆರ್ಮೇನಿಯನ್ ವರ್ಣಮಾಲೆಯಂತೆಯೇ ಜಾರ್ಜಿಯನ್ ವರ್ಣಮಾಲೆಯಲ್ಲಿಯೂ ಒಂದೊಂದು ಅಕ್ಷರ ಒಂದೊಂದು ಧ್ವನಿಯನ್ನು ಸ್ಪಷ್ಟವಾಗಿ, ನಿರ್ದಿಷ್ಟವಾಗಿ ಪ್ರತಿನಿಧಿಸುತ್ತದೆ. ಗ್ರೀಕ್ ವರ್ಣಮಾಲೆಯ ಪ್ರಭಾವ ಇದರಲ್ಲಿ ಗೋಚರಿಸುತ್ತದೆ. ಕೆಲವೊಂದು ಸಂಕೇತಗಳನ್ನು ಅಲ್ಲಿಂದ ಎರವಲು ಪಡೆಯಲಾಗಿದೆಯೆಂದೂ ಹೇಳಲಾಗಿದೆ. ಜಾರ್ಜಿಯದ ಪ್ರಾಚೀನ ರಾಜಧಾನಿಯಾಗಿದ್ದ ಅರ್ಮಾಜಿóಯಲ್ಲಿ ದೊರೆತಿರುವ, ಕ್ರಿ.ಶ.7ನೆಯ ಶತಮಾನದಿಂದ ಮುಂದಿನ ಶಾಸನಗಳಲ್ಲಿ ದೊರೆತಿರುವ ಆರಮೈಕ್ ಲಿಪಿಯಿಂದ ಬಹುಪಾಲು ಸಂಕೇತಗಳನ್ನು ಸ್ವೀಕರಿಸಲಾಗಿದೆಯೆಂದು ವಿದ್ವಾಂಸರು ಭಾವಿಸಿದ್ದಾರೆ. ಜಾರ್ಜಿಯನ್ನರು ಮೊದಲಿಗೆ ಎರಡು ಲಿಪಿಗಳನ್ನು ಬಳಸುತ್ತಿದ್ದರು : 1 ಖುತ್ಸುರಿ, 2 ಆಮ್ಖೆದ್ರುಲಿ. ಖುತ್ಸುರಿ ಎಂಬುದು ಪುರೋಹಿತ ಎಂಬ ಅರ್ಥವನ್ನುಳ್ಳ ಖುತ್ಸಿ ಎಂಬ ಶಬ್ದದಿಂದ ವ್ಯುತ್ಪನ್ನವಾಗಿದೆ. ಇದರ ಅರ್ಥ ಧಾರ್ಮಿಕ ಬರಹ ಎಂದು. ಈ ಲಿಪಿಯಲ್ಲಿ ಕೋನಾಕಾರದ ಎರಡು ಬಗೆಯ ಅಕ್ಷರಗಳಿವೆ (ದೊಡ್ಡ ಅಕ್ಷರಗಳು ಮತ್ತು ಸಣ್ಣ ಅಕ್ಷರಗಳು). ಒಟ್ಟು ವರ್ಣಗಳ ಸಂಖ್ಯೆ 38. ಆಮ್‍ಖೆದ್ರುಲಿ ಅಂದರೆ ಸೈನಿಕರ ಲಿಪಿ ಎಂದು ಅರ್ಥ. ಆಮ್‍ಖೆದರಿ ಅಂದರೆ ವೀರ ಯೋಧ ಎಂದು. ಇದರಿಂದ ಆಮ್‍ಖೆದ್ರುಲಿ ಶಬ್ದ ವ್ಯುತ್ಪನ್ನವಾಗಿದೆ. ಇದರಲ್ಲಿ 40 ವರ್ಣ ಅಥವಾ ಅಕ್ಷರಗಳಿವೆ. ಇವುಗಳಲ್ಲಿ ಏಳು ಅಕ್ಷರಗಳು ಇಂದು ಪ್ರಚಾರದಲ್ಲಿಲ್ಲ. ಮುದ್ರಣ ಕಾರ್ಯಕ್ಕೆ ಇಂದು ಬಳಸುತ್ತಿರುವುದು ಈ ಲಿಪಿಯನ್ನೆ. ಹತ್ತನೆಯ ಶತಮಾನದ ಹೊತ್ತಿಗೆ ಕೋನಾಕಾರಕ್ಕೆ ಬದಲಾಗಿ ವೃತ್ತಾಕಾರ ಬಳಕೆಗೆ ಬರತೊಡಗಿತೆಂದು ಹೇಳಲಾಗಿದೆ. ಕೈಬರೆಹದಲ್ಲಿ ಕೆಲವೊಂದು ವ್ಯತ್ಯಾಸಗಳು-ಅಂದರೆ ಸಂಯುಕ್ತ ವರ್ಣಗಳನ್ನು ಬಳಸುವುದು ಇತ್ಯಾದಿ ಕಾಣದೊರೆಯುತ್ತವೆ.
ಧ್ವನಿಮಾ ವ್ಯವಸ್ಥೆ
ಜಾರ್ಜಿಯನ್ ಭಾಷೆಯಲ್ಲಿ ಮೊದಲಿಗೆ 40 ಧ್ವನಿಮಾಗಳಿದ್ದುವಾದರೂ 7 ಧ್ವನಿಮಾಗಳು ಇಂದು ಬಳಕೆಯಲ್ಲಿ ಇಲ್ಲದೆ ಇರುವುದರಿಂದ ಒಟ್ಟಿನಲ್ಲಿ ಅದರ ಧ್ವನಿಮಾವ್ಯವಸ್ಥೆಯಲ್ಲಿ 5 ಪ್ರಧಾನ ಸ್ವರಗಳು ಹಾಗೂ 28 ವ್ಯಂಜನಗಳು ಮಾತ್ರ ಸಕ್ರಿಯವಾಗಿವೆ. ಉತ್ತರ ಕಾಕೇಷನ್ ಭಾಷೆಗಳ ಧ್ವನಿಮಾ ವ್ಯವಸ್ಥೆಗಿಂತ ಜಾರ್ಜಿಯನ್ನಿನ ಧ್ವನಿಮಾವ್ಯವಸ್ಥೆ ಸರಳವಾಗಿದೆಯಾದರೂ ಕೆಲವು ಸಮಾನ ಲಕ್ಷಣಗಳು ಇಲ್ಲಿಯೂ ಗೋಚರಿಸುತ್ತವೆ. ಉದಾಹರಣೆಗೆ ಇಲ್ಲಿಯೂ ಘೋಷ (ಬ,ದ,ಗ,ದ್ಜó, ಜ) ಮಹಾಪ್ರಾಣೋಚ್ಚಾರವುಳ್ಳ ಅಘೋಷ (ಪ್,ತ್,ಕ್,ತ್ಸ,ಛ) ಮತ್ತು ಕಾಕಲ್ಯೀಕೃತ ಅಘೋಷ (ಪ,ತ,ಕ, ಅಥವಾ ಕó,ದ್ಸ,ತ್ಛ) ಗಳಾಗಿ ಸ್ಪರ್ಶ ಮತ್ತು ಘರ್ಷಗಳನ್ನು ವರ್ಗೀಕರಿಸಬಹುದಾಗಿದೆ. ಪ್ರಾಚೀನ ಜಾರ್ಜಿಯನ್ನಿನಲ್ಲಿ ಸಂಯುಕ್ತ ಸ್ವರಗಳು ಇದ್ದುವಾದರೂ ಇಂದು ಅವು ಏಕ ಸ್ವರಗಳ ರೂಪದಲ್ಲಿ ಉಳಿದುಕೊಂಡಿವೆ. ಜಾರ್ಜಿಯನ್‍ನಲ್ಲಿ ದೀರ್ಘಸ್ವರಗಳಿಗೆ ಧ್ವನಿಮಾ ಅಸ್ತಿತ್ವವಿಲ್ಲ. ಶಬ್ದದ ಮೊದಲ ಅಕ್ಷರದ ಮೇಲೆ ಅವಧಾರಣೆ ಅಷ್ಟಾಗಿ ಇರುವುದಿಲ್ಲ. ದೀರ್ಘ ಆಥವಾ ಅತಿಲಂಬಿತ ಶಬ್ದಗಳ ಸಂದರ್ಭದಲ್ಲಿ ಅಂತಿಮಪೂರ್ವ ಉಚ್ಚಾರಣೆಯ ಹಿಂದಿನ ಧ್ವನಿಮಾವನನ್ನು ಸಾಮಾನ್ಯವಾಗಿ ಒತ್ತಿ ಉಚ್ಚರಿಸುವುದಿಲ್ಲ.
ಶಬ್ದ ವ್ಯವಸ್ಥೆ
ಶಬ್ದವರ್ಗಗಳ (ಪಾಟ್ರ್ಸ್ ಆಫ್ ಸ್ಪೀಚ್) ವಿಭಜನೆಯ ದೃಷ್ಟಿಯಿಂದ ನೋಡಿದರೆ ಜಾರ್ಜಿಯನ್ ಸ್ಥೂಲವಾಗಿ ಭಾರೋಪೀಯ ಪರಿವಾರದ ಭಾಷೆಗಳನ್ನೇ ಹೋಲುತ್ತದೆಂದು ಹೇಳಬಹುದು.
ಜಾರ್ಜಿಯನ್ ಭಾಷೆಯ ವೈಶಿಷ್ಟ್ಯ
ಜಾರ್ಜಿಯನ್ನಿನ ವೈಶಿಷ್ಟ್ಯ ಹಾಗೂ ವಿಭಿನ್ನತೆ ಕ್ರಿಯಾಪದದ ಕಾರ್ಯನಿರ್ವಹಣೆಯ ವಿಧಾನದಲ್ಲಿ ಗೋಚರಿಸುವುದು.
ಸಾಹಿತ್ಯಕ ಹಿನ್ನೆಲೆ
ಕಾಕೇಷನ್ ಪರಿವಾರದ ಭಾಷೆಗಳ ನಡುವಣ ಸಂಬಂಧ ಇಂದಿಗೂ ಅಸ್ಪಷ್ಟವೂ ಅನಿರ್ದಿಷ್ಟವೂ ಆಗಿಯೇ ಉಳಿದಿದೆ. ಕಾಕಸಸ್ ಪರ್ವತವಲಯದಲ್ಲಿನ ಭಾಷಾ ವೈವಿಧ್ಯ ಹಾಗೂ ಸಂಕೀರ್ಣತೆ ಬೆರಗನ್ನುಂಟು ಮಾಡುತ್ತವೆ. ಪರ್ವತವಲಯದ ವಿಭಿನ್ನ ಭಾಗಗಳಲ್ಲಿ ಬೀಡುಬಿಟ್ಟಿರುವ ಕಿರಿಯ ಸಮುದಾಯಗಳ ಭಾಷೆಗಳು ಒಟ್ಟಿನಲ್ಲಿ ನೆರೆಹೊರೆಯ ಭಾಷೆಗಳಾಗಿದ್ದರೂ ಒಂದು ಸಮುದಾಯದ ಭಾಷೆ ಅರ್ಥವಾಗದಷ್ಟು ಮಟ್ಟಿಗೆ, ಅವುಗಳ ಸ್ವರೂಪ ಭಿನ್ನವಾಗಿದೆ. ರಚನೆಯ ದೃಷ್ಟಿಯಿಂದ ಇವು ಅಂಟುಭಾಷೆಗಳು ಮತ್ತು ಪ್ರಾತ್ಯಯಿಕ ಭಾಷೆಗಳ ನಡುವಣ ಹಂತವನ್ನು ಇವು ಪ್ರತಿನಿಧಿಸುತ್ತವೆ. ಕಾಕೇಷನ್ ಪರಿವಾರದ ಭಾಷೆಗಳಲ್ಲೆಲ್ಲ ಪ್ರಾಚೀನ ಸಾಹಿತ್ಯಿಕ ಪರಂಪರೆಯನ್ನು ಹೊಂದಿರುವ ಭಾಷೆಯೆಂದರೆ ಜಾರ್ಜಿಯನ್ ಮಾತ್ರವೆ. ಹೀಗಾಗಿ ಸ್ಪ್ಯಾನಿಯನ್, ಮಿಂಗ್ರೇಲಿಯನ್ ಮೊದಲಾದ ಭಾಷೆಗಳನ್ನಾಡುವ ಸಮುದಾಯಗಳಿಗೂ ಜಾರ್ಜಿಯನ್ ಭಾಷೆಯೇ ಸಾಹಿತ್ಯ ಹಾಗೂ ಶಿಕ್ಷಣದ ಮಾಧ್ಯಮವಾಗಿ ಪರಿಣಮಿಸಿದೆ.
ಈ ಕವಿ
ಈ ಕವಿ-ಎಲ್ಲಾ ಕನ್ನಡ ಅಭಿಮಾನಿಗಳ ಅಂತರರಾಷ್ಟ್ರೀಯ ವೇದಿಕೆ
ಈ-ಕವಿ (ಎಲ್ಲ ಕನ್ನಡ ಅಭಿಮಾನಿಗಳ ಅಂತರರಾಷ್ಟ್ರೀಯ ವೇದಿಕೆ) ಸಂಸ್ಥೆಯು ಕನ್ನಡ ಭಾಷೆ ಮತ್ತು ಸಂಸ್ಕೃತಿಯ ವೈಭವವನ್ನು ಮರಳಿ ಹಿಂತರುವ ಮತ್ತು ಮಾಹಿತಿ ತಂತ್ರಜ್ಞಾನದಂತಹ ಹೊಸ ಕ್ಷೇತ್ರಗಳಲ್ಲಿ ಕನ್ನಡವನ್ನು ಅಭಿವೃದ್ಧಿಪಡಿಸುವ ನಿಟ್ಟಿನಲ್ಲಿ ಶ್ರಮಿಸುತ್ತಿದೆ. ಕನ್ನಡ ನಾಡು ನುಡಿಯ ಜನಜೀವನದ ಬಗ್ಗೆ ಚಿಂತನೆ ಕಾಳಜಿಹೊಂದಿರುವ ಈ ಸಂಘಟನೆ ೨೦೦೩ ಅಕ್ಟೋಬರ್ ೪ ರಂದು ಜನ್ಮತಾಳಿತು. ೨೦೦೪ರ ಜನವರಿಯಲ್ಲಿ ಬೆಂಗಳೂರಿನಲ್ಲಿ ವಿದ್ಯುಕ್ತವಾಗಿ ಕಾರ್ಯಾರಂಭಿಸಿದ ಈ-ಕವಿ ಕರ್ನಾಟಕದಾದ್ಯಂತ ತನ್ನ ಚಟುವಟಿಕೆ ವಿಸ್ತರಿಸುತ್ತ ಮುಂದೆ ಸಾಗುತ್ತಿದೆ. ಕನ್ನಡ ಸಾಹಿತ್ಯ ಮತ್ತು ಸಂಸ್ಕೃತಿಯ ಅಭಿವೃದ್ಧಿಗಾಗಿ ಕೆಲಸ ಮಾಡುವುದು ಮತ್ತು ಈ ಕ್ಷೇತ್ರದಲ್ಲಿ ಅವಕಾಶಕ್ಕಾಗಿ ಕಾಯುತ್ತಿರುವ ಸಾವಿರಾರು ಪ್ರತಿಭಾನ್ವಿತ ಕನ್ನಡಿಗರನ್ನು ಗುರುತಿಸಿ ಮುಂದಕ್ಕೆ ತರುವುದು ಈ ಕವಿಯ ಮೂಲ ಉದ್ದೇಶಗಳಲ್ಲಿ ಒಂದಾಗಿದೆ. ಈತ್ತೀಚಿನ ದಿನಗಳಲ್ಲಿ ಕನ್ನಡ ಗಣಕ ತಂತ್ರಾಂಶ ಅಭಿವೃದ್ಧಿಯ ವಿಚಾರವನ್ನುಕೈಗೆತ್ತಿಕೊಂಡಿದ್ದು, ಅದು ಅತ್ಯಂತ ಉಪಯುಕ್ತ ಮತ್ತು ಫಲಕಾರಕ ರೀತಿಯಲ್ಲಿ ಹೊರಬರುವಂತೆ ಮಾಡಲು ಪ್ರಯತ್ನಿಸುತ್ತಿದೆ. ಈ-ಮೇಲ್, ಅಂತರಜಾಲ ಇತ್ಯಾದಿ ಮಾಧ್ಯಮಗಳ ಮೂಲಕ ಜನಗಳಲ್ಲಿ ಕನ್ನಡ ಜಾಗೃತಿಯನ್ನು ಮೂಡಿಸಲು ಪ್ರಾಮಾಣಿಕ ಪ್ರಯತ್ನವನ್ನು ಮಾಡುತ್ತಿದೆ. "ಈ-ಕವಿ" ಸಂಸ್ಥೆಯು ಕನ್ನಡ ನಾಡು-ನುಡಿಗಾಗಿ, ಕನ್ನಡಿಗರಿಗಾಗಿ ಸದಾಕಾಲ ದುಡಿಯಲು ಅನೇಕ ಯೋಜನೆಗಳನ್ನು ಹಮ್ಮಿಕೊಂಡಿದೆ. "ಈ-ಕವಿ" ಸಂಸ್ಥೆಯು ಹಳ್ಳಿಗಳ ಸರ್ಕಾರಿ ಶಾಲೆಗಳನ್ನು ದತ್ತುತೆಗೆದುಕೊಳ್ಳುವ, ಬಡ ಹಾಗು ಪ್ರತಿಭಾವಂತ ವಿದ್ಯಾರ್ಥಿಗಳಿಗೆ ವಿದ್ಯಾರ್ಥಿವೇತನವನ್ನು ಕೊಡುವ, ಬಡಹಳ್ಳಿಗಳನ್ನು ದತ್ತು ತೆಗೆದುಕೊಳ್ಳುವ, ಕೊಳಗೇರಿ ಪ್ರದೇಶದಲ್ಲಿ ವಾಸಿಸುವ ಮಕ್ಕಳನ್ನು ಭೇಟಿಮಾಡಿ ಅವರ ಕಷ್ಟ ಸುಖಗಳಿಗೆ ಸ್ಪಂದಿಸುವ ಯೋಜನೆಗಳನ್ನು ಹಮ್ಮಿಕೊಂಡಿದೆ. ಈ ಗುರಿಯನ್ನು ಮುಟ್ಟುವ ಸಲುವಾಗಿ "ಈ-ಕವಿ" ರಾಜ್ಯಾದ್ಯಂತ ಎಲ್ಲಾ ಜಿಲ್ಲೆಗಳ, ಪ್ರತಿ ತಾಲ್ಲೂಕುಗಳಲ್ಲಿ ಶಾಖೆಗಳನ್ನು ಪ್ರಾರಂಭಿಸುವ ಯೋಜನೆಯಲ್ಲಿ ಕಾರ್ಯಪ್ರವೃತ್ತವಾಗಿದೆ. ಗ್ರಾಮೀಣ ಶಿಕ್ಷಣಕ್ಕೆ ಕಾಯಕಲ್ಪ : ರಾಜ್ಯದ ವಿವಿಧ ಜಿಲ್ಲೆಗಳಲ್ಲಿ ಮಹಿಳಾ ಕಲ್ಯಾಣ ಕಾರ್ಯಕ್ರಮ ಹಮ್ಮಿಕೊಳ್ಳುವುದು, ಆ ಪ್ರದೇಶದ ಶಾಲೆಗಳನ್ನು ದತ್ತು ಪಡೆದು ಬಡವರಿಗೆ ಮೈಕ್ರೊ ಕ್ರೆಡಿಟ್‌ ಸೌಲಭ್ಯ ಒದಗಿಸುವುದು, ಇತ್ಯಾದಿ ಜನಮುಖಿ ಕಾರ್ಯಕ್ರಮಗಳನ್ನು ರಾಜ್ಯದ ಇತರ ಎನ್‌ಜಿಓಗಳ ಸಹಕಾರದೊಂದಿಗೆ ಹಮ್ಮಿಕೊಳ್ಳುವುದು ಈ ಸಂಸ್ಥೆಯ ಉದ್ದಿಶ್ಯ. ಈ ಸಂಸ್ಥೆಯ ಧ್ಯೇಯ: ಈ ಕವಿಯ ಬಗ್ಗೆ ಹೆಚ್ಚಿನ ಮಾಹಿತಿಗಳನ್ನು ಇಲ್ಲಿ ಪಡೆಯಿರಿ. ಈ-ಕವಿ ಈ ಕವಿಯ ಮುಖವಾಣಿ ಈ ಕವಿ ಸಂಸ್ಥಾಪಕರು ಶ್ರೀ ವಿ.ಎಂ.ಕುಮಾರಸ್ವಾಮಿ ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ನೆಲಮಂಗಲ ತಾಲ್ಲೂಕಿನ ಮಾರಪ್ಪನಪಾಳ್ಯ ಮೂಲದ ವಿ.ಎಂ.ಕುಮಾರಸ್ವಾಮಿ. ಇವರ ಕೆಲವು ಕಾರ್ಯಗಳ ಪರಿಚಯ ಇಲ್ಲಿದೆ.... ಅಮೆರಿಕಾದ ವಿಶ್ವ ವಿದ್ಯಾಲಯವೊಂದರಲ್ಲಿ ಕನ್ನಡ ಪೀಠ ಸ್ಥಾಪಿಸುವುದು ಅವರ ಕನಸು. ಅದಕ್ಕಾಗಿ'ಅಕ್ಕ' ಸಹಯೋಗದಲ್ಲಿ ನಿಧಿಯಾಂದನ್ನು ಸ್ಥಾಪಿಸಲಾಗಿದೆ. ಅಮೆರಿಕಾದಲ್ಲಿನ ಎಲ್ಲ ವಿಶ್ವ ವಿದ್ಯಾಲಯಗಳನ್ನು ಕುಮಾರಸ್ವಾಮಿ ಸಂಪರ್ಕಿಸಿದ್ದಾರೆ. ಕನ್ನಡ ಪೀಠ ಸ್ಥಾಪನೆಗೆ ಪೆನ್ಸಿಲ್ವೇನಿಯಾ ವಿಶ್ವ ವಿದ್ಯಾಲಯ ಆಸಕ್ತಿ ತೋರಿಸಿದೆ. ಪೆನ್ಸಿಲ್ವೇನಿಯಾ ವಿವಿ ನೆರವಿನಲ್ಲಿ WE TALKನ್ನುವ ವೆಬ್‌ ಆಧರಿತ ಕನ್ನಡ ಕಲಿಕೆ ಕಾರ್ಯಕ್ರಮವನ್ನು ರೂಪಿಸುತ್ತಿದ್ದಾರೆ. ವಿಶ್ವಾದ್ಯಂತ ಇರುವ ಕನ್ನಡ ಸಂಘಟನೆಗಳನ್ನು ಸಂಪರ್ಕಿಸಿ, ಕರ್ನಾಟಕದ ವಾಣಿಜ್ಯ ಹಾಗೂ ಪ್ರವಾಸೋದ್ಯಮವನ್ನು ಪ್ರೋತ್ರಾಹಿಸುವ ಕಾರ್ಯಕ್ರಮಗಳ ಸಮಾನ ಮಾಧ್ಯಮವನ್ನು ರೂಪಿಸುವ ಪ್ರಯತ್ನ. ಲಾಸ್‌ ಏಂಜಲೀಸ್‌ನ ಕ್ಯಾಲಿಫೋರ್ನಿಯಾ ವಿಶ್ವ ವಿದ್ಯಾಲಯದ ಸಾರ್ವಜನಿಕ ಆರೋಗ್ಯ ಇಲಾಖೆ ಹಾಗೂ ಕರ್ನಾಟಕ ಆರೋಗ್ಯ ಕಾರ್ಯಪಡೆ ನಡುವೆ ಸಂಪರ್ಕ ಕೊಂಡಿಯಾಗಿ ಕಾರ್ಯ ನಿರ್ವಹಿಸುವ ಮೂಲಕ, ಕರ್ನಾಟಕದಲ್ಲಿ ಪ್ರಾಥಮಿಕ ಆರೋಗ್ಯ ಸಂರಕ್ಷಣೆ ಹಾಗೂ ಸಾರ್ವಜನಿಕ ಆರೋಗ್ಯ ಸಂಸ್ಥೆಗಳನ್ನು ಸ್ಥಾಪಿಸುವ ಯೋಜನೆಗೆ ಕುಮಾರಸ್ವಾಮಿ ಚಾಲನೆ ನೀಡಿದ್ದಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ಕನ್ನಡ
ಸತ್ಯಂ ಟೆಕ್ನಾಲಜೀಸ್
ಸತ್ಯಂ ಟೆಕ್ನಾಲಜೀಸ್ - ಭಾರತದ ಪ್ರಮುಖ ಮಾಹಿತಿ ತಂತ್ರಜ್ಞಾನ ಕಂಪನಿಗಳಲ್ಲೊಂದು. ಇದರ ಪ್ರಧಾನ ಕಛೇರಿ ಆಂಧ್ರ ಪ್ರದೇಶದ ರಾಜಧಾನಿ ಹೈದರಾಬಾದಿನಲ್ಲಿದೆ.ಈಗ ಇದರ ಹೆಸರು ಮಹೀಂದ್ರ ಸತ್ಯಂ ಎಂದಾಗಿದೆ. ಇದನ್ನು ಜೂನ್ ೨೦೦೯ನಲ್ಲಿ ಸ್ಥಾಪಿಸಲಾಯಿತು. ಮಹಿಂದ್ರ ಇದಕ್ಕೆ ೨೦೧೩ನಲ್ಲಿ ೧೪ ಶತಕೋಟಿಯನ್ನು ನೀಡಿ ಖರೀದಿಸಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಮಾಹಿತಿ ತಂತ್ರಜ್ಞಾನ ಕಂಪನಿಗಳು
ಗಂಧರ್ವ (ಚಲನಚಿತ್ರ)
ಗಂಧರ್ವ - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
೧೭೩೪
ವರ್ಷ ೧೭೩೪ (MDCCXXXIV) ಗ್ರೆಗೋರಿಯನ್ ಪಂಚಾಂಗದ ಶುಕ್ರವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೭೩೪
ಬ್ಯಾಂಕಾಕ್
ಬ್ಯಾಂಕಾಕ್ ನಗರವು ಥೈಲ್ಯಾಂಡ್ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ನಗರ. ಥೈ ಭಾಷೆಯಲ್ಲಿ ಇದನ್ನು ಕ್ರುಂಗ್ ಥೆಪ್ ಮಾಹ ನಾಖೊನ್ (ಕೇಳಿ: ) ಅಥವಾ ಚಿಕ್ಕದಾಗಿ ಕ್ರುಂಗ್ ಥೆಪ್ ಎಂದು ಕರೆಯಲಾಗುತ್ತದೆ. ಛಾವೊ ಫ್ರಾಯ ನದಿಯ ತಟದಲ್ಲಿರುವ ಈ ಊರು, ಅಯುಥ್ಥಯ ರಾಜರ ಕಾಲದಲ್ಲಿ ಒಂದು ಚಿಕ್ಕ ವ್ಯಾಪಾರ ಕೇಂದ್ರವಾಗಿದ್ದು, ೧೭೬೮ರಲ್ಲಿ ರಾಜಧಾನಿಯಾದಾಗ ಪ್ರಾಮುಖ್ಯತೆ ಗಳಿಸಿತು. left|thumb|ಬ್ಯಾಂಕಾಕ್ ಸ್ಕೈಟ್ರೇನ್ ಕಳೆದ ೨೦೦ ವರ್ಷಗಳಲ್ಲಿ, ಬ್ಯಾಂಕಾಕ್ ನಗರವು ಥೈಲ್ಯಾಂಡ್ ದೇಶದ ಆಡಳಿತ, ಸಾಮಾಜಿಕ, ಆರ್ಥಿಕ ಮತ್ತು ಸಾಂಸ್ಕೃತಿಕ ಕೇಂದ್ರವಾಗಿ ಬೆಳೆದಿದೆ. ಬ್ಯಾಂಕಾಕ್ ನಗರವು ಜನಸಂಖ್ಯೆಯ ಪ್ರಕಾರ ವಿಶ್ವದಲ್ಲೆ ೨೨ನೆಯ ಅತ್ಯಂತ ದೊಡ್ಡ ನಗರವಾಗಿದ್ದು, ಸುಮಾರು ೮,೧೬೦,೫೨೨ ಜನರ ವಾಸಸ್ಥಳವಾಗಿದೆ. ಗ್ರೇಟರ್ ಬ್ಯಾಂಕಾಕ್ ಪ್ರದೇಶವು ಸುಮಾರು ೧೫ದಶಲಕ್ಷ ಜನಸಂಖ್ಯೆಯನ್ನು ಹೊಂದಿದೆ.
ಉಲ್ಲೇಖ
ವರ್ಗ:ಏಷ್ಯಾ ಖಂಡದ ನಗರಗಳು ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
೧೭೩೫
ವರ್ಷ ೧೭೩೫ (MDCCXXXV) ಗ್ರೆಗೋರಿಯನ್ ಪಂಚಾಂಗದ ಶನಿವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೭೩೫
ರೋಷಗಾರ
ರೋಷಗಾರ ಚಿತ್ರವು ೨೯ ಜೂನ್ ೧೯೯೨ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಓಂ ಸಾಯಿಪ್ರಕಾಶ್‌ರವರು ನಿರ್ದೇಶಿಸಿದ್ದಾರೆ. ಕೆ.ಸುಕುಮಾರ್‌ರವರು ಈ ಚಿತ್ರ ನಿರ್ಮಾನಿಸಿದ್ದಾರೆ.
ಜುರಾಸಿಕ್‌ ಪಾರ್ಕ್‌ (ಸಿನಿಮಾ)
ಜುರಾಸಿಕ್‌ ಪಾರ್ಕ್‌  ೧೯೯೩ರಲ್ಲಿ ಬಿಡುಗಡೆಯಾದ ಅಮೆರಿಕದ ಒಂದು ವೈಜ್ಞಾನಿಕ ಕಾಲ್ಪನಿಕ ಸಾಹಸ ಸಿನಿಮಾ. ಇದನ್ನು ಸ್ಟೀವನ್‌ ಸ್ಪಿಲ್‌ಬರ್ಗ್‌ ನಿರ್ದೇಶಿಸಿದ್ದಾರೆ ಮತ್ತು ಮೈಕಲ್‌ ಕ್ರೈಟನ್‌ ಬರೆದಿರುವ ಅದೇ ಹೆಸರಿನ ಕಾದಂಬರಿಯನ್ನು ಆಧರಿಸಿದೆ. ಸಿನಿಮಾದಲ್ಲಿ ಸ್ಯಾಮ್‌ ನೀಲ್‌, ಲಾರಾ ಡೆರ್ನ್‌, ಜೆಫ್‌ ಗೋಲ್ಡ್‌ಬ್ಲಮ್‌ ಮತ್ತು ರಿಚರ್ಡ್‌ ಅಟೆನ್‌ಬರೋ ನಟಿಸಿದ್ದಾರೆ.
ರೋಷಗಾರ
ಚಿತ್ರದ ಹಾಡುಗಳು
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಜುರಾಸಿಕ್‌ ಪಾರ್ಕ್‌ (ಸಿನಿಮಾ)
ಈ ಸಿನಿಮಾ ಪೆಸಿಫಿಕ್ ತೀರದ ಮಧ್ಯ ಅಮೆರಿಕದಲ್ಲಿ ಕೋಸ್ಟಾ ರಿಕಾದ ಬಳಿಯ ಕಾಲ್ಪನಿಕ ಐಸ್ಲ ನ್ಯುಬ್ಲರ್‌ನಲ್ಲಿ ಒಬ್ಬ ಪರೋಪಕಾರಿ ಕೋಟ್ಯಧಿಪತಿ ಮತ್ತು ವಂಶವಾಹಿ ವಿಜ್ಞಾನಿಗಳ ಒಂದು ಸಣ್ಣ ತಂಡ ಸೇರಿ  ಕ್ಲೋನ್‌ ಮಾಡಿದ ಡೈನೋಸಾರ್‌‌ಗಳ ಮನೋರಂಜನಾ ಪಾರ್ಕ್‌ ಹುಟ್ಟುಹಾಕಿದ ಕಥೆಯನ್ನು ಕೇಂದ್ರವಾಗಿಟ್ಟುಕೊಂಡಿದೆ.
ಕ್ರೈಟನ್‌ ಅವರ ಕಾದಂಬರಿ ಪ್ರಕಟವಾಗುವುದಕ್ಕಿಂತ ಮೊದಲೇ, ವಾರ್ನರ್ ಬ್ರದರ್ಸ್‌, ಕೊಲಂಬಿಯಾ, ಟ್ರೈಸ್ಟಾರ್‌, ೨೦ಯತ್‌ ಸೆಂಚುರಿ ಫಾಕ್ಸ್ ಮತ್ತು ಯುನಿವರ್ಸಲ್‌ ಸ್ಟುಡಿಯೋಗಳು ಅದನ್ನು ಸಿನಿಮಾ ಮಾಡುವ ಹಕ್ಕುಗಳಿಗಾಗಿ ಪ್ರಯತ್ನ ನಡೆಸಿದ್ದವು. ಯುನಿವರ್ಸಲ್‌ ಸ್ಟುಡಿಯೋಸ್‌ ಬೆಂಬಲದೊಂದಿಗೆ ಸ್ಪಿಲ್‌‌ಬರ್ಗ್‌, ಕಾದಂಬರಿಯ್ ೧೯೯೦ರಲ್ಲಿ ಪ್ರಕಟವಾಗುವುದಕ್ಕಿಂತ ಮೊದಲೇ ಅದರ ಹಕ್ಕುಗಳನ್ನು ಪಡೆದುಕೊಂಡರು ಮತ್ತು ಕ್ರೈಟನ್‌ಗೆ ಕಾದಂಬರಿಯನ್ನು ಚಿತ್ರಕಥೆ ರೂಪಕ್ಕೆ ತರಲು ಹೆಚ್ಚುವರಿ ೫೦೦,೦೦೦ ಡಾಲರ್‌ ಹಣ ನೀಡಿದರು. ಡೇವಿಡ್‌ ಕೋಪ್‌ ಅಂತಿಮ ಕರಡನ್ನು ಸಿದ್ಧಪಡಿಸಿದರು, ಕಾದಂಬರಿಯ ಬಹುಭಾಗವನ್ನು ಮತ್ತು ಹಿಂಸಾತ್ಮಕ ದೃಶ್ಯಗಳನ್ನು ಕೈಬಿಟ್ಟರು. ಜೊತೆಗೆ ಪಾತ್ರ ಚಿತ್ರಣದಲ್ಲಿಯೂ ಸಾಕಷ್ಟು ಬದಲಾವಣೆ ಮಾಡಿದರು.
ಜುರಾಸಿಕ್‌ ಪಾರ್ಕ್‌ ಸಿನಿಮಾ ಕಂಪ್ಯೂಟರ್‌‌ನಿಂದ ರೂಪಿಸಿದ ದೃಶ್ಯಗಳನ್ನು ಬಳಸಿದ ಸಿನಿಮಾಗಳಲ್ಲಿ ಒಂದು ಮೈಲುಗಲ್ಲು ಎಂದು ಪರಿಗಣಿಸಲಾಗಿದೆ. ಜೊತೆಗೆ ಸಿನಿಮಾಕ್ಕೆ ಅತ್ಯುತ್ತಮ ವಿಮರ್ಶೆಯೂ ದೊರೆಯಿತು. ಸಿನಿಮಾ ಬಿಡುಗಡೆದಾಗ, ವಿಶ್ವಾದ್ಯಂತ ೯೧೪ ದಶಲಕ್ಷ ಡಾಲರ್‌ಗೂ ಅಧಿಕ ಹಣವನ್ನು ಗಲ್ಲಾಪೆಟ್ಟಿಗೆಯಲ್ಲಿ ಗಳಿಸಿತು. ಇದು ಗಲ್ಲಾಪೆಟ್ಟಿಗೆಯಲ್ಲಿ ಅತ್ಯಂತ ಯಶಸ್ವಿಯಾಗಿದ್ದು, ಆವರೆಗೆ ಬಿಡುಗಡೆಯಾದ ಎಲ್ಲ ಸಿನಿಮಾಗಳ ದಾಖಲೆಯನ್ನು ಮೀರಿಸಿತು (ಇ.ಟಿ. ದಿ ಎಕ್ಸ್‌ಟ್ರಾ ಟೆರೆಸ್ಟ್ರಿಯಲ್‌   ಸಿನಿಮಾದ ದಾಖಲೆಯನ್ನೂ ಮೀರಿಸಿತ್ತು.) ೪ ವರ್ಷಗಳ ನಂತರ ಬಿಡುಗಡೆಯಾದ ಟೈಟಾನಿಕ್ ) ಇದರ ದಾಖಲೆಯನ್ನು ಮೀರಿಸಿತು. ಸದ್ಯ ಈ ಸಿನಿಮಾ ೧೬ನೇ ಅತ್ಯಧಿಕ ಗಳಿಕೆಯ ಸಿನಿಮಾ ಆಗಿದೆ. (ಹಣದುಬ್ಬರವನ್ನು ಗಣನೆಗೆ ತೆಗೆದುಕೊಂಡರೆ,   ಉತ್ತರ ಅಮೆರಿಕಾದಲ್ಲಿ ೧೮ನೇ ಅತ್ಯಧಿಕ ಗಳಿಕೆಯ ಸಿನಿಮಾ ಆಗಿದೆ). ಇದು ಎನ್‌ಬಿಸಿಯುನಿವರ್ಸಲ್‌  ಮತ್ತು ಸ್ಟೀವನ್‌ ಸ್ಪಿಲ್‌ಬರ್ಗ್‌ಗೆ ಹಣಕಾಸಿನ ದೃಷ್ಟಿಯಿಂದ ಅತ್ಯಂತ ಯಶಸ್ಸು ತಂದುಕೊಟ್ಟ ಸಿನಿಮಾ ಆಗಿದೆ.  ಅತ್ಯುತ್ತಮ ಶಬ್ದ ಮಿಶ್ರಣ (ಸೌಂಡ್‌ ಮಿಕ್ಸಿಂಗ್),  ಅತ್ಯುತ್ತಮ ಶಬ್ದ ಸಂಕಲನ  ಮತ್ತು ಅತ್ಯುತ್ತಮ ದೃಶ್ಯ ಪರಿಣಾಮ (ವಿಶುವಲ್‌ ಇಫೆಕ್ಟ್‌)  ವಿಭಾಗಗಳಲ್ಲಿ ಅಕಾಡೆಮಿ ಪ್ರಶಸ್ತಿ ಗಳಿಸಿದೆ.
ಕಥಾವಸ್ತು
ಇನ್‌ಜೆನ್‌(InGen) ಕಂಪನಿಯ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿರುವ, ವಿಲಕ್ಷಣ ಸ್ವಭಾವದ ಕೋಟ್ಯಧಿಪತಿ ಜಾನ್‌ ಹ್ಯಮಂಡ್‌ (ರಿಚರ್ಡ್‌ ಅಟೆನ್‌ಬರೋ) ಜುರಾಸಿಕ್‌ ಪಾರ್ಕ್‌: ಎಂಬ ಥೀಮ್‌ ಪಾರ್ಕ್‌ ಅನ್ನು ಸ್ಥಾಪಿಸಿರುತ್ತಾನೆ. ಅದರಲ್ಲಿ ಪ್ರಾಗೈತಿಹಾಸಕ್ಕೆ ಸೇರಿದ ಪಳೆಯುಳಿಕೆ ರಾಳ (ಆಂಬರ್‌)ದಲ್ಲಿ ರಕ್ಷಿತವಾಗಿದ್ದ ಕೀಟಗಳಿಂದ ಪಡೆದ ಡಿಎನ್‌ಎದಿಂದ ಕ್ಲೋನ್‌ ಮಾಡಿದ ಡೈನೋಸಾರ್‌‌ಗಳನ್ನು ಇಟ್ಟಿರುತ್ತಾರೆ. ಪೆಸಿಫಿಕ್ ತೀರದ ಕೋಸ್ಟಾ ರಿಕಾದ ಒಂದು ದ್ವೀಪದಲ್ಲಿ ಈ ಉದ್ಯಾನ (ಪಾರ್ಕ್‌) ಇರುತ್ತದೆ.
ಪಾರ್ಕ್‌ನ ಕೆಲಸಗಾರನ ಮೇಲೆ ಒಂದು ಡೈನೋಸಾರ್‌‌ ದಾಳಿ ಮಾಡಿದ ನಂತರ, ಹ್ಯಮಂಡ್‌ನ ಹೂಡಿಕೆದಾರರ ಪ್ರತಿನಿಧಿಯಾಗಿರುವ ವಕೀಲ ಡೊನಾಲ್ಡ್‌ ಜೆನರೊ (ಮಾರ್ಡಿನ್‌ ಫೆರೆರೋ) ತಜ್ಞರು ಪಾರ್ಕ್‌ಗೆ ಭೇಟಿ ನೀಡಿ ಅದು ಸುರಕ್ಷಿತ ಎಂಬುದನ್ನು ಪರಿಶೀಲಿಸಬೇಕೆಂದು ಆಗ್ರಹಿಸುತ್ತಾನೆ. ಜೆನರೋ ಡಾ. ಇಯಾನ್ ಮಾಲ್ಕಮ್‌ (ಜೆಫ್‌ ಗೋಲ್ಡ್‌ಬಲ್ಮ್‌) ಎಂಬ ಗಣಿತಜ್ಞನನ್ನು ಆಹ್ವಾನಿಸಿದರೆ ಹ್ಯಮಂಡ್‌ ಪ್ರಾಗ್ಜೀವ ವಿಜ್ಞಾನಿ ಡಾ. ಅಲಾನ್‌ ಗ್ರಾಂಟ್‌ (ಸ್ಯಾಮ್‌ ನೈಲ್‌) ಮತ್ತು ಪ್ರಾಗ್ಜೀವ ವಿಜ್ಞಾನಿ ಡಾ. ಎಲ್ಲೀ ಸಟ್ಲರ್‌ (ಲಾರಾ ಡರ್ನ್‌) ಅವರನ್ನು ಪಾರ್ಕ್‌ಗೆ ಆಹ್ವಾನಿಸುತ್ತಾರೆ. ದ್ವೀಪಕ್ಕೆ ಬರುವ ಇವರಿಬ್ಬರೊಂದಿಗೆ ಹ್ಯಮಂಡ್‌ರ ಇಬ್ಬರು ಮೊಮ್ಮಕ್ಕಳು ಟಿಮ್‌ (ಜೋಸೆಫ್‌ ಮಜೆಲೋ) ಮತ್ತು ಲೆಕ್ಸ್‌ ಮರ್ಫಿ (ಅರಿಯನಾ ರಿಚರ್ಡ್ಸ್) ಸೇರಿಕೊಳ್ಳುತ್ತಾರೆ. ಈ ಗುಂಪು ಪಾರ್ಕ್‌ನಲ್ಲಿ ಶೋಧನೆಗೆ ತೊಡಗಿಕೊಳ್ಳುತ್ತಾರೆ. ಹ್ಯಮಂಡ್‌ ತನ್ನ ಅತಿಥಿಗಳನ್ನು ಮುಖ್ಯ ತಂತ್ರಜ್ಞ ರೇ ಅರ್ನಾಲ್ಡ್‌ (ಸ್ಯಾಮ್ಯುಯೆಲ್‌ ಎಲ್‌ ಜಾಕ್‌ಸನ್‌) ಮತ್ತು ತನ್ನ ಗೇಮ್‌ ವಾರ್ಡನ್‌ ಆಗಿರುವ ರಾಬರ್ಟ್‌ ಮುಲ್ಡೂನ್‌ (ಬಾಬ್‌ ಪೆಕ್‌) ಅವರೊಂದಿಗೆ ಸೇರಿ ಗಮನಿಸುತ್ತಿರುತ್ತಾನೆ.
ರಕ್ಷಣಾ ಬೇಲಿ ವ್ಯವಸ್ಥೆಯನ್ನು ಕ್ರಿಯಾಶೀಲಗೊಳಿಸಲು ನೆಡ್ರಿಯ ಸಂಕೇತಾಕ್ಷರಗಳು ಗೊತ್ತಾಗದೇ, ಹ್ಯಮಂಡ್‌ ಇಡೀ ಸಿಸ್ಟಮ್‌ಅನ್ನು ರಿಬೂಟ್‌ ಮಾಡಲು ಶಿಫಾರಸು ಮಾಡುತ್ತಾನೆ. ಆತ ಪಾರ್ಕ್‌ನ ಸಿಸ್ಟಮ್‌ಅನ್ನು ಶಟ್‌ಡೌನ್‌ ಮಾಡಿ, ಎಲ್ಲೀ, ಅರ್ನಾಲ್ಡ್‌, ಮುಲ್ಡೂನ್‌ ಮತ್ತು ಮಾಲ್ಕಮ್‌ ಅವರೊಂದಿಗೆ ಸೇರಿ ತುರ್ತುಸ್ಥಿತಿ ಬಂಕರ್‌ನಲ್ಲಿ ಆಶ್ರಯ ಪಡೆಯುತ್ತಾನೆ. ಅಲ್ಲಿಂದ ಅರ್ನಾಲ್ಡ್‌ ಸಿಸ್ಟಮ್‌ಅನ್ನು ರಿಬೂಟ್‌ ಮಾಡಲು ನಿರ್ವಹಣಾ ಬಂಕರ್‌ನತ್ತ ಸಾಗುತ್ತಾನೆ. ಆತ ಹಿಂತಿರುಗಿ ಬಾರದಿದ್ದಾಗ, ಮುಲ್ಡೂನ್‌ ಮತ್ತು ಎಲ್ಲೀ ಬಂಕರ್‌ನತ್ತ ಹೋಗುತ್ತಾರೆ. ಇದೇ ವೇಳೆಗೆ, ಗ್ರಾಂಟ್‌ ಮತ್ತು ಮಕ್ಕಳು ಅದೇ ಮೊಟ್ಟೆಗಳಿದ್ದ ಒಂದು ಗೂಡನ್ನು ಕಂಡುಹಿಡಿಯುತ್ತಾರೆ ಮತ್ತು  ಡೈನೋಸಾರ್‌‌ಗಳು ತಮ್ಮಷ್ಟಕ್ಕೆ ಮರಿಮಾಡಲು ಶುರುಮಾಡಿವೆ ಎಂಬುದನ್ನು ಇದು ಸೂಚಿಸುತ್ತದೆ.
ಗ್ರಾಂಟ್‌ ಮತ್ತು ಮಕ್ಕಳು ಅತಿಥಿಗಳ ಕೇಂದ್ರದ ಕಟ್ಟಡದತ್ತ ಬರುತ್ತಾರೆ. ಆತ ಮಕ್ಕಳನ್ನಷ್ಟೇ ಅಲ್ಲಿಯ ಅಡುಗೆ ಮನೆಯಲ್ಲಿ ಬಿಟ್ಟು, ತಾನು ಸೆಟ್ಲರ್ ಮತ್ತು ಇತರರೊಂದಿಗೆ ಸೇರಿಕೊಳ್ಳುತ್ತಾನೆ. ಮಕ್ಕಳು ಗ್ರಾಂಟ್‌ ಮತ್ತು ಎಲ್ಲೀ ಜೊತೆ ಸೇರಿಕೊಳ್ಳುವ ಮೊದಲು ಎರಡು ರಾಪ್ಟರ್‌ಗಳಿಂದ ಪಾರಾಗುತ್ತಾರೆ. ಲೆಕ್ಸ್‌ ನಿಯಂತ್ರಣಾ ಕೊಠಡಿಯಿಂದ ಕೆಲಸ ಮಾಡುತ್ತ ಪಾರ್ಕ್‌ನ ರಕ್ಷಣಾ ವ್ಯವಸ್ಥೆ ಸರಿಹೋಗುವಂತೆ ಮಾಡುತ್ತಾನೆ. ಗ್ರಾಂಟ್‌ ಹ್ಯಮಂಡ್‌ಗೆ ಕರೆ ಮಾಡಿ, ತಮ್ಮನ್ನು ಪಾರುಮಾಡಲು ಹೊರಗಿನಿಂದ ರಕ್ಷಣಾ ವ್ಯವಸ್ಥೆಯನ್ನು ಕರೆಸಬೇಕೆಂದು ಕೇಳಿಕೊಳ್ಳುತ್ತಾರೆ. ಆದರೆ ಅಷ್ಟರಲ್ಲಿ ಎರಡು ರಾಪ್ಟರ್‌ಗಳು ಈ ಗುಂಪನ್ನು ನೋಡಿ, ದಾಳಿ ಮಾಡುತ್ತವೆ.
ಗುಂಪು ಅಲ್ಲಿಂದ ಹೊಗೆಕೊಳವೆಯ ಮೂಲಕ ಪಾರಾಗುತ್ತದೆ. ಆದರೆ ಅವರು ತಪ್ಪಿಸಿಕೊಂಡು ಪ್ರವೇಶ ಕೊಠಡಿಗೆ ಬಂದರೆ ಅಲ್ಲಿ ರಾಪ್ಟರ್‌ಗಳು ಮೇಲೆ ಎರಗಲು ಸಿದ್ಧವಾಗಿರುತ್ತವೆ. ಆದರೆ ಅಷ್ಟರಲ್ಲಿ ''ಟಿ. ರೆಕ್ಸ್‌'' ಮುಖ್ಯ ದ್ವಾರವನ್ನು ಮುರಿದು, ಒಳನುಗ್ಗಿ ರಾಪ್ಟರ್‌ಗಳ ಮೇಲೆ ಆಕ್ರಮಣ ಮಾಡುತ್ತದೆ. ಆಗ ಈ ನಾಲ್ವರೂ ಅಲ್ಲಿಂದ ತಪ್ಪಿಸಿಕೊಂಡು ಹೊರಗೆ ಹೋಗುತ್ತಾರೆ. ಅಲ್ಲಿಂದ ಮಾಲ್ಕಮ್‌ ಮತ್ತು ಹ್ಯಮಂಡ್‌ ಅವರನ್ನು ಪಾರುಮಾಡಿ, ಕರೆದುಕೊಂಡು ಹೋಗುತ್ತಾರೆ.
ಚಿತ್ರೀಕರಣ
ಸ್ಪಿಲ್‌ಬರ್ಗ್‌ ಸ್ಟಾನ್‌ ವಿನ್ಸ್‌ಟನ್‌ ಅವರನ್ನು ಅನಿಮೇಟ್ರಾನಿಕ್‌ ಡೈನೋಸಾರ್‌‌ಗಳನ್ನು ಸೃಷ್ಟಿಸಲು ನೇಮಿಸಿಕೊಂಡರು. ಲಾಂಗ್‌ ಶಾಟ್‌ಗಳಲ್ಲಿ ಗೋ ಮೋಶನ್‌ (ಚಲನಾತ್ಮಕ) ಡೈನೋಸಾರ್‌‌ಗಳನ್ನು ಸೃಷ್ಟಿಸಲು ಫಿಲ್‌ ಟಿಪ್ಪೆಟ್‌ರನ್ನು ಮತ್ತು ಆನ್‌ಸೆಟ್‌ ಎಫೆಕ್ಟ್‌ಗಳ ಮೇಲ್ವಿಚಾರಣೆಗೆ ಮೈಕೆಲ್‌ ಲಾಂಟಿರಿ ಮತ್ತು ಡಿಜಿಟಲ್‌ ಕಾಂಪೋಸಿಂಗ್‌ಗಾಗಿ ಡೆನಿಸ್‌ ಮ್ಯುರೆನ್‌ ಅವರನ್ನು ನೇಮಿಸಿಕೊಂಡಿದ್ದರು. ಪ್ರಾಗ್ಜೀವ ವಿಜ್ಞಾನಿ ಜಾಕ್‌ ಹಾರ್ನರ್‌ ವಿನ್ಯಾಸಗಳನ್ನು ಮೇಲ್ವಿಚಾರಣೆ ಮಾಡಿದರು ಮತ್ತು ಡೈನೋಸಾರ್‌ಗಳನ್ನು ರಾಕ್ಷಸರ ಬದಲಿಗೆ ಪ್ರಾಣಿಗಳ ಹಾಗೆ ಚಿತ್ರಿಸುವ  ಸ್ಪಿಲ್‌ಬರ್ಗ್‌ನ ಆಶಯ ಸಾಕಾರಗೊಳ್ಳಲು ನೆರವಾದರು. ಟಿಪ್ಪೆಟ್‌ ಮೊದಲು ರೂಪಿಸಿದ್ದ ಅನಿಮೇಶನ್‌‌ ಚಿತ್ರಗಳಲ್ಲಿ ರಾಪ್ಟರ್‌ಗಳ ನಾಲಿಗೆ ಹಿಂದೆಮುಂದೆ ಅಲ್ಲಾಡುತ್ತಿರುವಂತೆ ಚಿತ್ರಿಸಿದ್ದನ್ನು ನೋಡಿ, ಅವನ್ನು ಅಲ್ಲಗೆಳೆದ ಹಾರ್ನರ್‌, "ಡೈನೋಸಾರ್‌ಗಳು ಹಾಗೆ ಮಾಡಲು ಸಾಧ್ಯವೇ ಇಲ್ಲ!' ಎಂದ.  ಹಾರ್ನರ್‌ ಸಲಹೆಯನ್ನು ಪರಿಗಣಿಸಿದ ಸ್ಪಿಲ್‌ಬರ್ಗ್‌ ಟಿಪ್ಪೆಟ್‌ಗೆ ಆ ರೀತಿಯನ್ನು ನಾಲಿಗೆಯನ್ನು ತೆಗೆಯುವಂತೆ ಒತ್ತಾಯಿಸಿದ. ವಿನ್ಸ್‌ಟನ್‌ನ ವಿಭಾಗದವರು ಲ್ಯಾಟೆಕ್ಸ್‌ ಚರ್ಮವನ್ನು ರೂಪಿಸುವ ಮೊದಲು ಡೈನೋಸಾರ್‌‌ಗಳ ವಿವರವಾದ ಮಾದರಿಗಳನ್ನು ರೂಪಿಸಿದರು ಮತ್ತು ನಂತರ ಅವನ್ನು ಸಂಕೀರ್ಣವಾದ ರೊಬಾಟಿಕ್ಸ್‌ಗೆ ಅಳವಡಿಸಲಾಯಿತು.   ಟಿಪ್ಪೆಟ್‌ ಪ್ರಮುಖ ದೃಶ್ಯಗಳಲ್ಲಿ ಸ್ಥಿರ-ಚಲನೆಯ ಅನಿಮ್ಯಾಟಿಕ್‌ಗಳನ್ನು ರೂಪಿಸಿದರು. ಆದರೆ ಅವುಗಳ ಅಸ್ಪಷ್ಟ ಚಲನಾತ್ಮಕ ಚಿತ್ರಗಳನ್ನು ಗೋ ಮೋಶನ್‌ನಲ್ಲಿಡುವ ಪ್ರಯತ್ನ ಮಾಡಿದರೂ, ಲಿವ್‌-ಆಕ್ಷನ್‌ ಸಿನಿಮಾದ ಕೆಲಸ ಮಾಡುವ ಹಿನ್ನೆಲೆಯಲ್ಲಿ ಅವು ಅತೃಪ್ತಿಕರವಾಗಿವೆ ಎಂದು ಸ್ಪಿಲ್‌ಬರ್ಗ್‌ ಭಾವಿಸಿದರು. ಮಾರ್ಕ್‌ ಡಿಪ್ಪಿ ಮತ್ತು ಸ್ಟೀವ್‌ ವಿಲಿಯಮ್ಸ್‌ ಟಿ. ರೆಕ್ಸ್‌  ಅಸ್ಥಿಪಂಜರಕ್ಕೆ ಕಂಪ್ಯೂಟರ್‌‌ ಅನಿಮೇಟೆಡ್‌ ವಾಕ್‌ ಸೈಕಲ್‌ ರಚಿಸಿದರು. ನಂತರ ಅವರಿಗೆ ಇನ್ನಷ್ಟು ಹಾಗೆ ಮಾಡಲು ಚಿತ್ರತಂಡದಿಂದ ಬೇಡಿಕೆ ಬಂದಿತು. ಟಿ. ರೆಕ್ಸ್‌  ಗ್ಯಾಲಿಮಸ್‌ ಗಳ ಒಂದು ಗುಂಪನ್ನು ಅಟ್ಟಿಸಿಕೊಂಡು ಹೋಗುವ ಅನಿಮೇಶನ್‌ ಚಿತ್ರವನ್ನು ಸ್ಪಿಲ್‌ಬರ್ಗ್‌ ಮತ್ತು ಟಿಪ್ಪೆಟ್‌  ಕಂಡಾಗ, "ನಿನ್ನನ್ನು ಕೆಲಸದಿಂದ ಹೊರಹಾಕಿದಂತೆಯೇ ಸರಿ" ಎಂದು, ಸ್ಪಿಲ್‌ಬರ್ಗ್‌ ಟಿಪ್ಪೆಟ್‌ಗೆ ಹೇಳಿದರಂತೆ. ಅದಕ್ಕೆ ಟಿಪ್ಪೆಟ್‌ "ಅಂದರೆ ನಿರ್ನಾಮಗೊಳ್ತೀನಿ ಎಂದು ಅರ್ಥವೇ" ಎಂದು ಕೇಳುತ್ತಾನೆ. ಸ್ಪಿಲ್‌ಬರ್ಗ್‌ ನಂತರದಲ್ಲಿ ಅನಿಮ್ಯಾಟಿಕ್ ಮತ್ತು ತಮ್ಮಿಬ್ಬರ ನಡುವಣ ಸಂಭಾಷಣೆಯನ್ನು ಮಾಲ್ಕಮ್‌ ಮತ್ತು ಗ್ರಾಂಟ್‌ ನಡುವಣ ಸಂಭಾಷಣೆಯ ಹಾಗೆ ಚಿತ್ರಕಥೆಗೆ ಸೇರಿಸಿದರು. ಪಕ್ಕದಲ್ಲಿ ನಿಂತು ಅವರಿಬ್ಬರನ್ನು ಗಮನಿಸುತ್ತಿದ್ದ ಜಾರ್ಜ್‌ ಲ್ಯುಕಾಸ್‌ರಿಗೆ ಕಣ್ಣೀರು ತುಂಬಿ ಬಂದಿತ್ತು. "ಅದು ಇತಿಹಾಸದಲ್ಲಿ ಬಲ್ಬಿನ ಶೋಧ ಅಥವಾ ದೂರವಾಣಿಯ ಶೋಧದ ಅಮೂಲ್ಯ ಕ್ಷಣಗಳಂತೆ ಇತ್ತು." ಎಂದು ಆತ ಹೇಳಿದ್ದಾನೆ. "ಒಂದು ದೊಡ್ಡ ಕಂದಕವನ್ನು ದಾಟಿದೆವು ಮತ್ತು ನಂತರದಲ್ಲಿ ಸಂಗತಿಗಳು ಮತ್ತೆ ಮೊದಲಿನಂತೆ ಇರಲಿಲ್ಲ" ಎಂದು ನಂತರ ಅವರು ಹೇಳಿದರು. ಜುರಾಸಿಕ್‌ ಪಾರ್ಕ್‌ನಲ್ಲಿ ಯಾವುದೇ ಗೋ ಮೋಶನ್‌ ಚಿತ್ರಗಳನ್ನು ಬಳಸದಿದ್ದರೂ, ಫಿಲ್‌ ಟಿಪ್ಪೆಟ್‌ ಮತ್ತು ಆತನ ಅನಿಮೇಟರ್‌ಗಳು ಡೈನೋಸಾರ್‌‌ಗಳು ಹೇಗೆ ಸರಿಯಾಗಿ ಚಲಿಸಬೇಕು ಎಂಬುದನ್ನು ಅರಿತಿದ್ದರು. ಟಿಪ್ಪೆಟ್‌ ಡೈನೋಸಾರ್‌‌ ಅನಾಟಮಿಯ ಕುರಿತ ಸಮಾಲೋಚಕನಂತೆ ಕೆಲಸ ಮಾಡಿದ ಮತ್ತು ಆತನ ಸ್ಟಾಪ್‌ ಮೋಶನ್‌ ಅನಿಮೇಟರ್‌ಗಳು ಕಂಪ್ಯೂಟರ್‌ ಅನಿಮೇಟರ್‌ಗಳಾಗಿ ಪುನಾ-ತರಬೇತಿ ಪಡೆದರು.
೨೫ ತಿಂಗಳು ಚಿತ್ರೀಕರಣದ ಪೂರ್ವ ತಯಾರಿಯ ನಂತರ ಹವಾಯಿ ದ್ವೀಪಗಳಲ್ಲಿ ಒಂದಾದ ಕವಾಯಿ ದ್ವೀಪದಲ್ಲಿ ೧೯೯೨ರ ಆಗಸ್ಟ್‌ ೨೪ರಂದು ಚಿತ್ರೀಕರಣವನ್ನು ಆರಂಭಿಸಿದರು. ಮೂರು ವಾರಗಳ ಚಿತ್ರೀಕರಣವು ಹಲವಾರು ಹೊರಾಂಗಣ ದೃಶ್ಯಗಳನ್ನು ಒಳಗೊಂಡಿತ್ತು. ಸೆಪ್ಟೆಂಬರ್‌ ೧೧ರಂದು, ಇನಿಕಿ ಚಂಡಮಾರುತ (ಹರಿಕೇನ್‌ ಇನಿಕಿ) ಕವಾಯಿ ದ್ವೀಪದ ಮೇಲೆ ಅಪ್ಪಳಿಸಿತು, ಅದರಿಂದ ಚಿತ್ರತಂಡವು ಒಂದು ದಿನದ ಚಿತ್ರೀಕರಣವನ್ನು ಕಳೆದುಕೊಂಡಿತು. ಆದರೆ ಸಿನಿಮಾದಲ್ಲಿ ನಂತರ ಬಳಸಿದ ಬಿರುಗಾಳಿಯ ಹಲವಾರು ದೃಶ್ಯಗಳು ಚಂಡಮಾರುತ ಅಪ್ಪಳಿಸಿದ ಸಮಯದಲ್ಲಿ ಚಿತ್ರೀಕರಿಸಿಕೊಂಡ ನೈಜ ದೃಶ್ಯಗಳಾಗಿದ್ದವು. ಪೂರ್ವನಿಯೋಜಿತವಾಗಿದ್ದ ಗ್ಯಾಲಿಮಿಮಸ್‌   ಬೆನ್ನಟ್ಟುವ ದೃಶ್ಯದ ಚಿತ್ರೀಕರಣವನ್ನು ಓಹು ದ್ವೀಪದ ಕೌಲಾ ರಾಂಚ್‌ಗೆ ಸ್ಥಳಾಂತರಿಸಿದರು ಮತ್ತು ಒಂದು ದೃಶ್ಯದ ಸ್ಟಿಲ್‌ ಶಾಟ್‌ ಅನ್ನು ಡಿಜಿಟಲಿ ಅನಿಮೇಟ್‌ ಮಾಡಿ, ಆರಂಭದ ಒಂದು ದೃಶ್ಯವನ್ನು ಸೃಷ್ಟಿಸಬೇಕಾಯಿತು. ಚಿತ್ರೀಕರಣ ತಂಡವು ನಂತರ ದ್ವೀಪದಿಂದ ಮರಳಿ ಅಮೆರಿಕಕ್ಕೆ ಬಂದು, ಯುನಿವರ್ಸಲ್‌ ಸ್ಟುಡಿಯೋಸ್‌ನ ಸ್ಟೇಜ್‌ ೨೪ರಲ್ಲಿ ಅಡುಗೆಮನೆಯಲ್ಲಿ ರಾಪ್ಟರ್‌ಗಳನ್ನು ಒಳಗೊಂಡಂತೆ ಇನ್ನುಳಿದ ದೃಶ್ಯಗಳನ್ನು ಚಿತ್ರೀಕರಿಸಿದರು. ಚಿತ್ರತಂಡವು ಸ್ಟೇಜ್‌ ೨೩ ಸ್ಟುಡಿಯೋದಲ್ಲಿ ಕೂಡ ಪವರ್‌ ಸಪ್ಲೈ ದೃಶ್ಯಗಳನ್ನು ಚಿತ್ರೀಕರಿಸಿಕೊಂಡರು. ನಂತರ ಮೊಂಟಾನಾದ ರೆಡ್‌ ರಾಕ್‌ ಕ್ಯಾನಿಯನ್ನಲ್ಲಿ ಅಗೆಯುವ ದೃಶ್ಯಗಳನ್ನು ಚಿತ್ರೀಕರಿಸಿಕೊಂಡರು. ಚಿತ್ರತಂಡವು ಮತ್ತೆ ಯುನಿವರ್ಸಲ್‌ ಸ್ಟುಡಿಯೋಸ್‌ಗೆ ಮರಳಿ ಬಂದು, ಟಿಮ್‌ನನ್ನು ಗ್ರಾಂಟ್‌ ಪಾರುಮಾಡುವ ದೃಶ್ಯವನ್ನು ಮತ್ತು ಬ್ರಶಿಯೊಸಾರಸ್ ನೊಂದಿಗೆ ಮುಖಾಮುಖಿ ಆಗುವುದನ್ನು ಚಿತ್ರೀಕರಿಸಿದರು. ಇದರಲ್ಲಿ ಕಾರು ಬೀಳುವ ದೃಶ್ಯಕ್ಕೆ ಹೈಡ್ರಾಲಿಕ್‌ ಚಕ್ರಗಳ ಮೇಲೆ ಐವತ್ತು ಅಡಿ ಎತ್ತರದ ಪ್ರಾಪ್‌ ಬಳಸಲಾಯಿತು. ಜೊತೆಗೆ ಪಾರ್ಕ್‌ನ ಪ್ರಯೋಗಾಲಯ, ನಿಯಂತ್ರಣಾ ಕೊಠಡಿಗಳನ್ನು ಚಿತ್ರೀಕರಿಸಿದರು. ಸಿಲಿಕಾನ್‌ ಗ್ರಾಫಿಕ್ಸ್‌ ಮತ್ತು ಆಪಲ್‌ ಕಂಪನಿಯಿಂದ ಕಂಪ್ಯೂಟರ್‌ಗಳನ್ನು ಬಾಡಿಗೆಗೆ ಪಡೆದು ಅನಿಮೇಶನ್‌ಗೆ ಬಳಸಿದರು.
ನಂತರ ಚಿತ್ರತಂಡವು ವಾರ್ನರ್‌ ಬ್ರದರ್ಸ್‌ ಸ್ಟುಡಿಯೋಸ್‌ನ ಸ್ಟೇಜ್‌ ೧೬ ಸ್ಟುಡಿಯೋದಲ್ಲಿ ''ಟಿ. ರೆಕ್ಸ್‌'' ಪ್ರವಾಸೀ ಕಾರುಗಳ ಮೇಲೆ ಆಕ್ರಮಣ ಮಾಡುವ ದೃಶ್ಯವನ್ನು ಚಿತ್ರೀಕರಿಸಿದರು. ಅನಿಮ್ರಾಟಿಕ್ ಡೈನೋಸಾರ್‌‌ನ ಫೋಮ್‌ ರಬ್ಬರ್ ಚರ್ಮವು ನೀರಿನಲ್ಲಿ ನೆಂದಿದ್ದರಿಂದ ಶೂಟಿಂಗ್‌ ತೀವ್ರ ಬೇಸರ ಹುಟ್ಟಿಸುವಂತೆ ಆಯಿತು. ತನ್ನ ಕಾರಿನಲ್ಲಿ ಕೂತು ಅರ್ಥ್‌, ವಿಂಡ್‌ ಆಂಡ್‌ ಫೈರ್‌ ಬ್ಯಾಂಡ್‌ನ ಸಂಗೀತವನ್ನು ಮತ್ತು ಬಾಸ್‌ ಲಯ ಹುಟ್ಟುಹಾಕಿದ ಕಂಪನವನ್ನು ಕೇಳಿದ ಸ್ಪಿಲ್‌ಬರ್ಗ್‌ಗೆ ನೀರಿನ ಗ್ಲಾಸ್‌ನಲ್ಲಿ ಅಲೆಗಳನ್ನು ''ಟಿ. ರೆಕ್ಸ್‌'' 'ನ ಹೆಜ್ಜೆಗಳ ಹಾಗೆ ತೆಗೆದುಕೊಳ್ಳಲು ಸ್ಫೂರ್ತಿ ನೀಡಿತು. ಲಾಂಟೈರಿಗೆ ಶಾಟ್‌ ಅನ್ನು ಹೇಗೆ ತೆಗೆದುಕೊಳ್ಳಬೇಕೆಂಬುದು ಸಿನಿಮಾ ಚಿತ್ರೀಕರಣದ ಹಿಂದಿನ ರಾತ್ರಿಯವರೆಗೂ ಖಚಿತವಿರಲಿಲ್ಲ. ಅವನು ತಾನು ನುಡಿಸುತ್ತಿದ್ದ ಗಿಟಾರ್‌ ಒಳಗೆ ಒಂದು ಗ್ಲಾಸ್ ನೀರನ್ನು ಹಾಕಿ, ಸ್ಪಿಲ್‌ಬರ್ಗ್‌ ಬಯಸಿದ್ದ ನೀರಿನಲ್ಲಿ ಏಕಕೇಂದ್ರಿತ ವೃತ್ತಗಳನ್ನು ಪಡೆಯಲು ಶಕ್ಯನಾದ. ಮರುದಿನ ಬೆಳಗ್ಗೆ, ಗಿಟಾರ್‌ ತಂತಿಗಳನ್ನು ಕಾರಿನ ಕಾರಿನ ಒಳಗಿಟ್ಟು, ನೆಲೆದ ಮೇಲೆ ನಿಂತು ಒಬ್ಬ ತಂತಿಗಳನ್ನು ಮೀಟುವ ಮೂಲಕ ತಮಗೆ ಬೇಕಾದ ಧ್ವನಿಪರಿಣಾಮ ಪಡೆಯುವಲ್ಲಿ ಸಫಲರಾದರು. ಮತ್ತೆ ಯುನಿವರ್ಸಲ್‌ ಸ್ಡುಡಿಯೋಗೆ ಮರಳಿ, ಡಿಲೊಫಾಸಾರಸ್‌ ಜೊತೆಗಿನ ದೃಶ್ಯಗಳನ್ನು ಸ್ಟೇಜ್‌ ೨೭ ಸ್ಟುಡಿಯೋದಲ್ಲಿ ಚಿತ್ರೀಕರಿಸಿಕೊಂಡರು. ಅಂತಿಮವಾಗಿ, ಸ್ಟೇಜ್‌ ೧೨ ಸ್ಟುಡಿಯೋದಲ್ಲಿ ಪಾರ್ಕ್‌ನ ಕಂಪ್ಯೂಟರ್‌ ಕೊಠಡಿಗಳಲ್ಲಿ ಮತ್ತು ವಿಸಿಟರ್ಸ್‌ ಸೆಂಟರ್‌ನಲ್ಲಿ ರಾಪ್ಟರ್‌ಗಳು ಬೆನ್ನತ್ತುವ ಕ್ಲೈಮಾಕ್ಸ್‌ ದೃಶ್ಯ ಚಿತ್ರೀಕರಿಸುವುದರೊಂದಿಗೆ ಸಿನಿಮಾದ ಚಿತ್ರೀಕರಣವನ್ನು ಪೂರ್ಣಗೊಳಿಸಿದರು. ಸ್ಪಿಲ್‌ಬರ್ಗ್‌ ತಾವು ಮೊದಲು ಯೋಜಿಸಿದಂತೆ ಗ್ರಾಂಟ್‌ ಒಂದು ಪ್ಲಾಟ್‌ಫಾರ್ಮ್‌ ಯಂತ್ರ ಬಳಸಿಕೊಂಡು ಒಂದು ರಾಪ್ಟರ್‌ನನ್ನು ಟಿರನೋಸಾರಸ್‌ನ ಪಳೆಯುಳಿಕೆ ದವಡೆಗೆ ನೂಕುವ ದೃಶ್ಯವನ್ನು ಕೈಬಿಟ್ಟು, ''ಟಿ. ರೆಕ್ಸ್‌'' ನನ್ನು ಪುನಾ ಕ್ಲೈಮಾಕ್ಸ್‌ಗೆ ತಂದರು. ಮೊದಲು ಯೋಜಿಸಿದ್ದಕ್ಕಿಂತ ಹನ್ನೆರಡು ದಿನಗಳ ಮೊದಲೇ ನವೆಂಬರ್‌ ೩೦ರಂದೇ ಸಿನಿಮಾದ ಚಿತ್ರೀಕರಣ ಪೂರ್ಣಗೊಂಡಿತು. ಕೆಲವೇ ದಿನಗಳಲ್ಲಿ ಸಂಕಲನಕಾರ ಮೈಕೆಲ್‌ ಕನ್‌ ಒಂದು ರಫ್‌ ಕಟ್‌ ಸಿದ್ಧಪಡಿಸಿದರು. ಇದರಿಂದ ಸ್ಪಿಲ್‌ಬರ್ಗ್‌ ಷಿಂಡ್ಲರ್ಸ್‌ ಲಿಸ್ಟ್‌‌ ಚಿತ್ರೀಕರಣದಲ್ಲಿ ತೊಡಗಿಸಿಕೊಳ್ಳಲು ಸಾಧ್ಯವಾಯಿತು.
ಸಿನಿಮಾಗೆ ಸ್ಪೆಶಲ್‌ ಇಫೆಕ್ಟ್‌ ಕೊಡುವ ಕೆಲಸ ಮುಂದುವರೆಯಿತು. ಟಿಪ್ಪೆಟ್‌ ಅವರ ಘಟಕವು ಡೈನೋಸಾರ್‌‌ ಇನ್‌ಪುಟ್‌ ಡಿವೈಸ್‌ನೊಂದಿಗೆ ಹೊಸ ತಂತ್ರಜ್ಞಾನಕ್ಕೆ ಹೊಂದಿಕೊಂಡಿತು: ಮಾಡೆಲ್‌ಗಳು ಕಂಪ್ಯೂಟರ್‌ಗಳಿಗೆ ಮಾಹಿತಿ ನೀಡಿದಾಗ, ಪಾತ್ರಗಳನ್ನು ಸಾಂಪ್ರದಾಯಿಕ ವಿಧಾನದಲ್ಲಿ ಅನಿಮೇಟ್‌ ಮಾಡಲು ಆಸ್ಪದವಿತ್ತು. ಜೊತೆಗೆ, ಅವರು ರಾಪ್ಟರ್‌ಗಳು ಮತ್ತು ಗ್ಯಾಲಿಮಿಮಸ್‌‌ ಜೊತೆಗಿನ ದೃಶ್ಯಗಳೊಂದಿಗೂ ಕೆಲಸ ಮಾಡಿದರು. ಅಲ್ಲದೇ ಕಂಪ್ಯೂಟರ್‌-ಜನರೇಟೆಡ್‌ ಡೈನೋಸಾರ್‌‌ಗಳನ್ನು ರೂಪಿಸಿದರು ಮತ್ತು ಐಎಲ್‌ಎಂಗಳಿಂದ ನೀರು ಎರಚುವುದು ಮತ್ತು ಅರಿಯಾನ ರಿಚರ್ಡ್ಸ್‌ನ ಸ್ಟಂಟ್‌ ದೃಶ್ಯಗಳಲ್ಲಿ   ಡಿಜಿಟಲ್‌ ಮೂಲಕ ಮುಖ ಬದಲಾವಣೆ ಮಾಡುವುದು ಇಂತಹ ಕೆಲವನ್ನು ಸೃಷ್ಟಿಸಲು ಸಾಧ್ಯವಾಯಿತು. ಡೈನೋಸಾರ್‌‌ಗಳನ್ನು ಜೀವಂತ ದೃಶ್ಯಗಳಲ್ಲಿ (ಲಿವ್‌ ಆಕ್ಷನ್‌) ಸಂಯೋಜಿಸುವ ಕೆಲಸವು ಒಂದು ಗಂಟೆ ಸಮಯ ತೆಗೆದುಕೊಂಡಿತು. ಡೈನೋಸಾರ್‌‌ಗಳನ್ನು ಕಂಪ್ಯೂಟರ್‌ನಲ್ಲಿ ರೆಂಡರಿಂಗ್ ಮಾಡುವುದು ಪ್ರತಿ ಫ್ರೇಮ್‌ಗೆ ಎರಡರಿಂದ ನಾಲ್ಕು ಗಂಟೆ ಸಮಯ ತೆಗೆದುಕೊಂಡಿತ್ತು ಮತ್ತು ''ಟಿ. ರೆಕ್ಸ್‌'' ಮಳೆಯಲ್ಲಿದ್ದ ದೃಶ್ಯಗಳು ಪ್ರತಿ ಫ್ರೇಮ್‌ಗೆ ಆರು ಗಂಟೆ ಸಮಯವನ್ನೂ ತೆಗೆದುಕೊಂಡಿತ್ತು. ಸ್ಪಿಲ್‌ಬರ್ಗ್‌ ಇವರೆಲ್ಲರ ಕೆಲಸದ ಪ್ರಗತಿಯನ್ನು ಪೋಲಂಡ್‌ನಿಂದಲೇ ಮೇಲ್ವಿಚಾರಣೆ ಮಾಡುತ್ತಿದ್ದರು. ಸಂಗೀತ ಸಂಯೋಜಕ ಜಾನ್‌ ವಿಲಿಯಮ್ಸ್‌ ಚಿತ್ರ ಸಂಗೀತದ ಕುರಿತು ಫೆಬ್ರವರಿ ಕೊನೆಯಲ್ಲಿ ಕೆಲಸ ಮಾಡಲಾರಂಭಿಸಿದರು. ಒಂದು ತಿಂಗಳಿನ ನಂತರ ಜಾನ್‌ ನ್ಯುಫೆಲ್ಡ್‌ ಮತ್ತು  ಅಲೆಕ್ಸಾಂಡರ್‌ ಕರೇಜ್‌ ಸಂಗೀತದ ಧ್ವನಿಮುದ್ರಣವನ್ನು ಮಾಡಿದರು. ಸೌಂಡ್‌ ಇಫೆಕ್ಟ್‌ ತಂಡವನ್ನು  ಜಾರ್ಜ್‌ ಲ್ಯುಕಾಸ್‌ ಮೇಲ್ವಿಚಾರಣೆ ಮಾಡಿದ್ದರು ಮತ್ತು ಏಪ್ರಿಲ್‌ ಕೊನೆಯ ವೇಳೆಗೆ ಪೂರ್ಣಗೊಳಿಸಿದರು. ಅಂತೂ ಜುರಾಸಿಕ್‌ ಪಾರ್ಕ್‌ ೧೯೯೩ ಮೇ ೨೮ರಂದು ಪೂರ್ಣಗೊಂಡಿತು.
ವಿತರಣೆ
ಇಬ್ಬರು ಮಕ್ಕಳಿಗೆ ದೇಣಿಗೆ ನೀಡಿ ಬೆಂಬಲಿಸಲೆಂದು, ವಾಷಿಂಗ್ಟನ್‌ ಡಿ.ಸಿ. ಯ ನ್ಯಾಶನಲ್‌ ಬಿಲ್ಡಿಂಗ್‌ ಮ್ಯೂಸಿಯಂನಲ್ಲಿ ೧೯೯೩ರ ಜೂನ್‌ ೩ರಂದು ಸಿನಿಮಾದ ಪ್ರೀಮಿಯರ್‌ ಶೋ ಏರ್ಪಡಿಸಲಾಗಿತ್ತು. ಸಿನಿಮಾದ ಮೊದಲ ವಿಎಚ್‌ಎಸ್‌ ಮತ್ತು ಲೇಸರ್‌ಡಿಸ್ಕ್‌ಗಳನ್ನು ೧೯೯೪ರ ಅಕ್ಟೋಬರ್‌‌ ೪ರಂದು ಬಿಡುಗಡೆ ಮಾಡಿದರು. ನಂತರ ಮೊದಲಬಾರಿ ಡಿವಿಡಿಯಲ್ಲಿ ೨೦೦೦, ಅಕ್ಟೋಬರ್‌‌ ೧೦ರಂದು ಬಿಡುಗಡೆಯಾಯಿತು. ಈ ಸಿನಿಮಾದ ಡಿವಿಡಿಯನ್ನು ಜುರಾಸಿಕ್‌ ಪಾರ್ಕ್‌: ದಿ ಲಾಸ್ಟ್‌ ವರ್ಲ್ಡ್ ಜೊತೆಗೆ ಬಿಡುಗಡೆ ಮಾಡಲಾಯಿತು. The Lost World: Jurassic Park. ಡಿವಿಡಿಯನ್ನು ಪುನಾ ಇನ್ನೆರಡು ಸರಣಿಗಳೊಂದಿಗೆ, ೨೦೦೧ರ ಡಿಸೆಂಬರ್‌ ೧೧ರಂದು, ಜುರಾಸಿಕ್‌ ಪಾರ್ಕ್‌ ಟ್ರಿಯಾಲಜಿ ಎಂದು ಮತ್ತು ಜುರಾಸಿಕ್‌ ಪಾರ್ಕ್‌ ಅಡ್ವೆಂಚರ್‌ ಪ್ಯಾಕ್‌  ೨೦೦೫ರ ನವೆಂಬರ್‌ ೨೯ರಂದು ಬಿಡುಗಡೆ ಮಾಡಲಾಯಿತು.
ಸಿನಿಮಾದ ಬಿಡುಗಡೆ ನಂತರ, ಒಂದು ಪ್ರಯಾಣಿಕ ಪ್ರದರ್ಶನವನ್ನು ಆರಂಭಿಸಲಾಯಿತು. ಸ್ಟೀವ್‌ ಇಂಗ್ಲೆಹಾರ್ಟ್‌ ಕಾಮಿಕ್ ಪುಸ್ತಕಗಳ ಸರಣಿಗಳನ್ನು ಬರೆದರು ಮತ್ತು ಅವನ್ನು ಟಾಪ್ಸ್‌ ಕಾಮಿಕ್ಸ್‌ ಪ್ರಕಟಿಸಿದರು. ಅವು ಸಿನಿಮಾದ ಮುಂದುವರೆಯಂತೆ ಕೆಲಸ ಮಾಡಿದವು. ಅವುಗಳಲ್ಲಿ ರಾಪ್ಟರ್‌ ಗಳ ಎರಡು ಸಂಚಿಕೆ, ರಾಪ್ಟರ್‌ಗಳ ದಾಳಿ ಕುರಿತು ೪ ಸಂಚಿಕೆಗಳು ಮತ್ತು ರಾಪ್ಟರ್‌ಗಳ ಅಪಹರಣ (ಹೈಜಾಕ್ ), ಮತ್ತು ರಿಟರ್ನ್‌ ಟು ಜುರಾಸಿಕ್‌ ಪಾರ್ಕ್‌  ಎಂದು ಒಟ್ಟು ೯ ಸಂಚಿಕೆಗಳು ಬಂದವು. ಎಲ್ಲ ಪ್ರಕಟಿತ ಸಂಚಿಕೆಗಳು ಸಂಯುಕ್ತ ಸಂಸ್ಥಾನದಲ್ಲಿ ಜುರಾಸಿಕ್‌ ಪಾರ್ಕ್‌ ಅಡ್ವೆಂಚರ್ಸ್‌ ಎಂಬ ಒಂದೇ ಶೀರ್ಷಿಕೆಯಲ್ಲಿ ಮತ್ತು ಬ್ರಿಟನ್‌‌ನಲ್ಲಿ ಜುರಾಸಿಕ್‌ ಪಾರ್ಕ್‌  ಎಂಬ ಒಂದೇ ಶೀರ್ಷಿಕೆಯಲ್ಲಿ ಪುನಾ ಪ್ರಕಟಗೊಂಡವು. ಓಶನ್‌ ಸಾಫ್ಟ್‌ವೇರ್‌ನವರು ೧೯೯೪ರಲ್ಲಿ ಗೇಮ್ ಸರಣಿಯನ್ನು Jurassic Park 2: The Chaos Continues  ಸೂಪರ್‌ ಎನ್‌ಇಎಸ್‌ ಮತ್ತು ಗೇಮ್‌ ಬಾಯ್‌ ಎಂಬ ಶೀರ್ಷಿಕೆಯಲ್ಲಿ ಬಿಡುಡಗೆ ಮಾಡಿದರು.
ಜುರಾಸಿಕ್‌ ಪಾರ್ಕ್‌ ಅನ್ನು ಮೊದಲ ಬಾರಿ ದೂರದರ್ಶನದಲ್ಲಿ ೧೯೯೫ರ   ಏಪ್ರಿಲ್‌ ೨೬ರಂದು ದಿ ಮೇಕಿಗ್ ಆಫ್‌ ಜುರಾಸಿಕ್‌ ಪಾರ್ಕ್‌  ಎಂದು ಪ್ರಸಾರ ಮಾಡಿ, ನಂತರ ಮೇ ೭ರಂದು ಸಿನಿಮಾ ಪ್ರಸಾರ ಮಾಡಿದರು. ಸುಮಾರು ೬೮.೧೨ ದಶಲಕ್ಷ ಜನರು ಅದನ್ನು ನೋಡಿದರು. ಆ ರಾತ್ರಿಯ ಒಟ್ಟು ಪ್ರೇಕ್ಷಕರಲ್ಲಿ ಶೇ. ೩೬ರಷ್ಟು ಜನರು ಎನ್‌ಬಿಸಿಯನ್ನು ನೋಡುತ್ತಿದ್ದರು. ೧೯೮೭ರ ಏಪ್ರಿಲ್‌ನಲ್ಲಿ ಪ್ರಸಾರಗೊಂಡ ಟ್ರೇಡಿಂಗ್ ಪ್ಲೇಸಸ್‌ ನಂತರ ದೂರದರ್ಶನದಲ್ಲಿ ಯಾವುದೇ ಚಾಹಿನಿಯಿಂದ ಪ್ರಸಾರವಾದ ಸಿನಿಮಾಗಳಲ್ಲಿ ಜುರಾಸಿಕ್‌ ಪಾರ್ಕ್‌  ಅತ್ಯಧಿಕ ಶ್ರೇಣಿ ಪಡೆದ  ಸಿನಿಮಾ ಆಗಿದೆ. ೧೯೯೫ರ ಜೂನ್‌–ಜುಲೈ ನಲ್ಲಿ ಸಿನಿಮಾವನ್ನು ಟಿಎನ್‌ಟಿ ನೆಟ್‌ವರ್ಕ್‌ನಲ್ಲಿ ಹಲವಾರು ಬಾರಿ ಪ್ರಸಾರ ಮಾಡಲಾಯಿತು.
"ಜುರಾಸಿಕ್‌ ಪಾರ್ಕ್‌ ರೈಟ್‌" ಅನ್ನು ೧೯೯೦ರ ನವೆಂಬರ್‌ನಲ್ಲಿ ಆರಂಭಿಸಲಾಯಿತು ಮತ್ತು ಯುನಿವರ್ಸಲ್‌ ಸ್ಟುಡಿಯೋಸ್‌, ಹಾಲಿವುಡ್‌‌ನಲ್ಲಿ ೧೯೯೬ರ ಜೂನ್‌ ೧೫ರಂದು ೧೧೦ ದಶಲಕ್ಷ ಡಾಲರ್‌ಗಳ ವೆಚ್ಚದಲ್ಲಿ ಸಿದ್ಧಪಡಿಸಿ, ಪ್ರೀಮಿಯರ್ ಶೋ ಏರ್ಪಡಿಸಲಾಯಿತು. ಫ್ಲೋರಿಡಾದ ಒರ್ಲ್ಯಾಂಡೋದಲ್ಲಿರುವ ಐಲ್ಯಾಂಡ್ಸ್ ಆಫ್‌ ಅಡ್ವೆಂಚೆರ್‌ನಲ್ಲಿ ಒಂದು ಇಡೀ ವಿಭಾಗವನ್ನು ಜುರಾಸಿಕ್‌ ಪಾರ್ಕ್‌ ಗೆ ಮೀಸಲಾಗಿಟ್ಟಿದ್ದು, ಅಲ್ಲಿ "ಜುರಾಸಿಕ್‌ ಪಾರ್ಕ್‌ ರಿವರ್ ಅಡ್ವೆಂಚರ್" ಎಂಬ ಪ್ರಧಾನ ಸವಾರಿ ಮತ್ತು ಅನೇಕ ಚಿಕ್ಕ ಸವಾರಿ ಹಾಗೂ ಆಕರ್ಷಣೆಗಳನ್ನು ಈ ಸರಣಿಗಳನ್ನು ಆಧರಿಸಿ ರೂಪಿಸಿದ್ದಾರೆ. ಯುನಿವರ್ಸಲ್‌ ಸ್ಟುಡಿಯೋಸ್‌ನ ಥೀಮ್‌ ಪಾರ್ಕ್‌ ಸವಾರಿಗಳನ್ನು ಸಿನಿಮಾದ ಚಿತ್ರಕಥೆಗೆ ಹೊಂದುವಂತೆ ಸಿದ್ಧಪಡಿಸಲಾಯಿತು. ಹ್ಯಮಂಡ್‌ ತೀಮ್‌ ಪಾರ್ಕ್‌ ಸ್ಥಳದಲ್ಲಿ ಪಾರ್ಕ್‌ಅನ್ನು ಪುನಾನಿರ್ಮಾಣ ಮಾಡಲು ಸಂಪರ್ಕಿಸಿದ್ದರು ಎನ್ನಲಾಗಿದೆ.
ವಾಣಿಜ್ಯಕವಾಗಿ
ಜುರಾಸಿಕ್‌ ಪಾರ್ಕ್‌ ಹಣಕಾಸಿನ ದೃಷ್ಟಿಯಿಂದ ಆವರೆಗೆ ಬಿಡುಗಡೆಯಾದ ಅತ್ಯಂತ ಯಶಸ್ವೀ ಸಿನಿಮಾ ಆಗಿದ್ದು, ಅದಕ್ಕಿಂತ ಮೊದಲು ಆ ಸ್ಥಾನದಲ್ಲಿದ್ದ ಸ್ಪಿಲ್‌ಬರ್ಗ್‌ರ ''ಇ.ಟಿ. ದಿ ಎಕ್ಸ್‌ಟ್ರಾ ಟೆರೆಸ್ಟ್ರಿಯಲ್‌ ಇ.ಟಿ. ದಿ ಎಕ್ಸ್‌ಟ್ರಾ ಟೆರೆಸ್ಟ್ರಿಯಲ್‌'' ಸಿನಿಮಾದ ಗಳಿಕೆಯನ್ನು ಹಿಂದಿಕ್ಕಿತು. ಆದರೆ ಉತ್ತರ ಅಮೆರಿಕದಲ್ಲಿ ಅದು ಇ.ಟಿ. ಗಿಂತ ಮೇಲೇರಲು ಆಗಲಿಲ್ಲ. ಸಿನಿಮಾ ತನ್ನ ಮೊದಲ ವಾರಾಂತ್ಯದಲ್ಲಿ ೪೭ ದಶಲಕ್ಷ ಡಾಲರ್‌ ಆರಂಭಿಕ ಹಣ ಗಳಿಸಿತು ಮತ್ತು ಮೊದಲ ವಾರದಲ್ಲಿ ೮೧.೭ ದಶಲಕ್ಷ ಡಾಲರ್‌ ಹಣ ಗಳಿಸಿತು. ಮೂರು ವಾರಗಳವೆಗೆ ಸಿನಿಮಾ ನಂ.೧ ಸ್ಥಾನದಲ್ಲಿ ಇತ್ತು ಮತ್ತು ಅಮೆರಿಕದಲ್ಲಿ ಹಾಗೂ ಕೆನಡಾದಲ್ಲಿ ಸೇರಿ ೩೫೭ ದಶಲಕ್ಷ ಡಾಲರ್‌ ಗಳಿಸಿತು. ಅಂತಾರಾಷ್ಟ್ರೀಯ ಮಾರುಕಟ್ಟೆಯಲ್ಲಿಯೂ ಸಿನಿಮಾ ಚೆನ್ನಾಗಿ ಹಣಗಳಿಸಿತು. ಬ್ರಿಟನ್‌, ಜಪಾನ್, ದಕ್ಷಿಣ ಕೊರಿಯಾ, ಮೆಕ್ಸಿಕೋ ಮತ್ತು ತೈವಾನ್‌ ದೇಶಗಳಲ್ಲಿ ಆವರೆಗಿನ ಆರಂಭಿಕ ದಾಖಲೆಗಳನ್ನು ಮುರಿಯಿತು. ಸ್ಪಿಲ್‌ಬರ್ಗ್‌ ಆ ಸಿನಿಮಾದಿಂದ ೨೫೦ ದಶಲಕ್ಷ ಡಾಲರ್‌ಗೂ ಅಧಿಕ ಹಣಗಳಿಸಿದರು. ಜುರಾಸಿಕ್‌ ಪಾರ್ಕ್‌ನ ವಿಶ್ವಾದ್ಯಂತದ ಗಳಿಕೆಯನ್ನು ಐದು ವರ್ಷಗಳ ನಂತರ ಬಿಡುಗಡೆಯಾದ ಜೇಮ್ಸ್‌ ಕೆಮರೂನ್‌ ಅವರ   'ಟೈಟಾನಿಕ್‌ ಹಿಂದಿಕ್ಕಿತು. '
ವಿಮರ್ಶೆ
ಚಿತ್ರವು ಹೆಚ್ಚಾಗಿ ಸಕಾರಾತ್ಮಕ ವಿಮರ್ಶೆಗಳನ್ನು ಗಳಿಸಿತು. ಸಿನಿಮಾದ ವಿಶುವಲ್‌ ಇಫೆಕ್ಟ್‌ ಕುರಿತು ಅತ್ಯಧಿಕ ಮೆಚ್ಚುಗೆ ದೊರೆಯಿತು. ಆದರೂ ಕಾದಂಬರಿಯಿಂದ ಸಾಕಷ್ಟು ಬೇರೆಯಾಗಿ ಮಾಡಿರುವುದಕ್ಕೆ ಕೆಲವರು ಟೀಕಿಸಿದರು. ನ್ಯೂಯಾರ್ಕ್‌ ಟೈಮ್ಸ್‌ ಪತ್ರಿಕೆಯ ಜಾನೆಟ್‌ ಮಸ್ಲಿನ್‌ ಇದನ್ನು "ಒಂದು ನೈಜ ಮೈಲುಗಲ್ಲು, ಈ ಹಿಂದೆ ಎಂದೂ ತೆರೆಯ ಮೇಲೆ ತೋರಿಸಿದೇ ಇರುವಷ್ಟು ಅಚ್ಚರಿಯ ಮತ್ತು ಭಯ ಹುಟ್ಟಿಸುವ ದೃಶ್ಯಗಳಿವೆ. ಕಾಗದದ ಮೇಲೆ (ಅಂದರೆ ಕಾದಂಬರಿ), ಈ ಕಥೆ ಶ್ರೀ. ಸ್ಪಿಲ್‌ಬರ್ಗ್‌ ಅವರ ಪ್ರತಿಭೆಗೆ ಹೇಳಿಮಾಡಿಸಿದಂತಿದೆ.[ಆದರೆ]ಇದು ತೆರೆಯ ಮೇಲೆ ಕಾಗದಲ್ಲಿದ್ದಷ್ಟು ಹರಳುಗಟ್ಟಿಲ್ಲ, ಅಧಿಕ ಮನರಂಜನೆ ಇರುವ ಇದು ಒಂದೋ ಗೊಂದಲಮಯವಾಗಿದೆ ಅಥವಾ ಬಿಸಾಡುವಂತೆ ಇದೆ" ಎಂದು ವಿಮರ್ಶಿಸಿದ್ದರು. ರೋಲಿಂಗ್‌ ಸ್ಟೋನ್‌ ನಿಯತಕಾಲಿಕದಲ್ಲಿ ಪೀಟರ್‌ ಟ್ರಾವರ್ಸ್ ಸಿನಿಮಾವನ್ನು "ಅದ್ಭುತ ಮನೋರಂಜನೆಯ ಸಿನಿಮಾ-ಕಣ್ಣೆವೆ ಮುಚ್ಚದೆ, ಮನಸ್ಸು ತಲ್ಲೀನವಾಗಿ, ಹಲ್ಲು ಕಚ್ಚಿ ನೋಡುವ ಬೇಸಿಗೆಯ ಸಾಹಸದ ಚಿತ್ರ ಮತ್ತು ಪ್ರಾಯಶಃ ವರ್ಷದ ಚಿತ್ರವೂ ಹೌದು[...] ನಿಜವೆಂದರೆ ಡೈನೋಗಳಿಗೆ ಹೋಲಿಸಿದರೆ, ಪಾತ್ರಗಳು ಶುಷ್ಕ ಮೂಳೆಗಳು.   ಕ್ರೈಟನ್‌ ಮತ್ತು ಸಹ-ಚಿತ್ರಕಥೆಗಾರ ಡೇವಿಡ್‌ ಕೋಪ್‌ ಪುಟಗಳಿಂದ (ಅಂದರೆ ಕಾದಂಬರಿಯಿಂದ) ತೆರೆಯ ಮೇಲೆ ತರುವಾಗ ಅವುಗಳನ್ನು ಅಸ್ತಿತ್ವರಹಿತವಾಗಿಸಿ ಸಪ್ಪೆಯಾಗಿಸಿದ್ದಾರೆ." ಎಂದು ಬರೆದಿದ್ದರು. ರೋಜರ್‌ ಎಬರ್ಟ್‌ ಹೀಗೆ ಬರೆದಿದ್ದರು, "ಸಿನಿಮಾ ನಮಗೆ ಡೈನೋಸಾರ್‌‌ಗಳನ್ನು ತೋರಿಸುವ ತನ್ನ ವಾಗ್ದಾನದಂತೆ ಚೆನ್ನಾಗಿ ಬಂದಿದೆ. ನಾವು ಇಂಥವನ್ನು ಆಗೀಗ ನೋಡುತ್ತೇವೆ ಮತ್ತು ನಿಜವೆಂದರೆ ಅವು ಕಲಾತ್ಮಕತೆಯ ವಿಶೇಷ ಎಫೆಕ್ಟ್‌ನ ವಿಜಯ. ಆದರೆ ಈ ಸಿನಿಮಾದಲ್ಲಿ ಅಚ್ಚರಿ ಮತ್ತು ಅದ್ಭುತವೆನ್ನಿಸುವ, ಬಲವಾದ ಮಾನವೀಯ ಕಥಾ ಮೌಲ್ಯಗಳು, ಹೀಗೆ ಅಗತ್ಯವಾಗಿದ್ದ ಇನ್ನೂ ಕೆಲವು ಗುಣಗಳ ಕೊರತೆ ಇದೆ." ಹೆನ್ರಿ ಶೀಹನ್‌ "ಜುರಾಸಿಕ್‌ ಪಾರ್ಕ್‌' ಕುರಿತು ಕಥಾನಕದ ಮತ್ತು ಪಾತ್ರಗಳ ಕುರಿತ ಲೋಪದ ದೂರುಗಳಲ್ಲಿ ಹುರುಳಿಲ್ಲ." ಎಂದು ಪ್ರತಿಪಾದಿಸಿ, ಮೊದಲು ಹ್ಯಮಂಡ್‌ರ ಮೊಮ್ಮಕ್ಕಳನ್ನು ಗ್ರಾಂಟ್‌ ಇಷ್ಟಪಡದಿದ್ದರೂ, ನಂತರ ಅವರನ್ನು ರಕ್ಷಿಸುವುದನ್ನು ಉಲ್ಲೇಖಿಸಿದ್ದರು. ಎಂಪೈರ್‌ ನಿಯತಕಾಲಿಕ ಈ ಸಿನಿಮಾಗೆ ಐದು ಸ್ಟಾರ್‌ ನೀಡಿತ್ತು, "...ಸರಳವಾಗಿ ಹೇಳಬೇಕೆಂದರೆ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ವಿಯಾದ ಸಾರ್ವಕಾಲಿಕ ಸಿನಿಮಾ" ಎಂದು ವಿಮರ್ಶೆ ಬರೆದಿತ್ತು. ರೋಟೆನ್‌ ಟೊಮಟೋಸ್‌ ನಿಯತಕಾಲಿಕವು ಶೇ. ೮೮ರಷ್ಟು ವಿಮರ್ಶಕರು  ಜುರಾಸಿಕ್‌ ಪಾರ್ಕ್‌ಗೆ ಧನಾತ್ಮಕ ಬರಹ ನೀಡಿದ್ದು, ಅವರಲ್ಲಿ  ಶೇ. ೧೦೦ರಷ್ಟು ಟಾಪ್‌-ವಿಮರ್ಶಕರು ಎಂದು ಹೀಗೆ ವರದಿ ಮಾಡಿತ್ತು. '
೧೯೯೪ರಲ್ಲಿ ಸಿನಿಮಾ ನಾಮಕರಣಗೊಂಡ ಮೂರೂ ವಿಭಾಗಳಲ್ಲಿ ಅಕಾಡೆಮಿ ಪ್ರಶಸ್ತಿಗಳನ್ನು ಗೆದ್ದಿತ್ತು: ವಿಶ್ಯುವಲ್ ಇಫೆಕ್ಟ್ಸ್, ಸೌಂಡ್‌ ಇಫೆಕ್ಟ್‌ ಎಡಿಟಿಂಗ್, ಮತ್ತು ಶಬ್ದಗ್ರಹಣ (ಇದೇ ಸಮಾರಂಭದಲ್ಲಿ, ಸ್ಟೀವನ್‌ ಸ್ಪಿಲ್‌ಬರ್ಗ್‌, ಮೈಕೆಲ್‌ ಕನ್‌, ಮತ್ತು ಜಾನ್‌ ವಿಲಿಯಮ್ಸ್‌ ಷಿಂಡ್ಲರ್ಸ್‌ ಲಿಸ್ಟ್‌‌ ಗೆ  ಅಕಾಡೆಮಿ ಪ್ರಶಸ್ತಿಗಳನ್ನು ಪಡೆದುಕೊಂಡರು). ಈ ಸಿನಿಮಾ ಅಮೆರಿಕದ ಹೊರಗೂ ಸಾಕಷ್ಟು ಪ್ರಶಸ್ತಿ ಗೆದ್ದಿತು. ಅವುಗಳಲ್ಲಿ  ೧೯೯೪ರ ಅತ್ಯುತ್ತಮ ಸ್ಪೆಶಲ್‌ ಇಫೆಕ್ಟ್ಸ್‌ಗೆ ಬಿಎಎಫ್‌ಟಿಎ ಮತ್ತು ಸಾರ್ವಜನಿಕರ ಅಚ್ಚುಮೆಚ್ಚಿನ ಸಿನಿಮಾ ಪ್ರಶಸ್ತಿಯನ್ನೂ ಗಳಿಸಿತು. ಜೊತೆಗೆ ೧೯೯೪ರ ಬೆಸ್ಟ್‌ ಡ್ರಾಮಾಟಿಕ್ ಪ್ರೆಸೆಂಟೇಶನ್‌ಗೆ ಹ್ಯುಗೋ ಪ್ರಶಸ್ತಿ, ಮತ್ತು ೧೯೯೩ರ ಸಾಟರ್ನ್‌ ಪ್ರಶಸ್ತಿ ಅತ್ಯುತ್ತಮ ವೈಜ್ಞಾನಿಕ ಕಾಲ್ಪನಿಕ ಸಿನಿಮಾ, ಅತ್ಯುತ್ತಮ ನಿರ್ದೇಶನ, ಕ್ರೈಟನ್‌ ಮತ್ತು ಕೋಪ್‌ಗೆ ಅತ್ಯುತ್ತಮ ಚಿತ್ರಕಥೆ ಪ್ರಶಸ್ತಿ ಮತ್ತು ಬೆಸ್ಟ್‌ ಸ್ಪೆಶಲ್‌ ಇಫೆಕ್ಸ್ಟ್ ಪ್ರಶಸ್ತಿಗಳು ಬಂದವು. ಈ ಸಿನಿಮಾ ಫೇವರಿಟ್‌ ಆಲ್‌-ಅರೌಂಡ್‌ ಮೋಶನ್‌ ಪಿಕ್ಚರ್‌ ವಿಭಾಗದಲ್ಲಿ ೧೯೯೩ರಲ್ಲಿ ಜನರ ಆಯ್ಕೆಯ ಪ್ರಶಸ್ತಿ (ಪೀಪಲ್ಸ್‌ ಚಾಯ್ಸ್‌ ಅವಾರ್ಡ್‌) ಗಳಿಸಿತು. ಯುವ ಕಲಾವಿದ ಪ್ರಶಸ್ತಿಯನ್ನು ಅರಿಯಾನ ರಿಚರ್ಡ್ಸ್ ಮತ್ತು ಜೋಸೆಫ್‌ ಮಜೆಲೋ ಪಡೆದುಕೊಂಡರು. ಜೊತೆಗೆ ಅತ್ಯುತ್ತಮ ಆಕ್ಷನ್‌/ಸಾಹಸ ಕೌಟುಂಬಿಕ ಚಲನಚಿತ್ರ ಪ್ರಶಸ್ತಿಯನ್ನೂ ಪಡೆದಿದೆ. ಚಿಕಾಗೋ ಸಿನಿಮಾ ವಿಮರ್ಶಕರ ಸಂಘವು ಜುರಾಸಿಕ್‌ ಪಾರ್ಕ್‌ ಅನ್ನು ಸಾರ್ವಕಾಲಿಕ ಭಯಾನಕ ಚಿತ್ರಗಳಲ್ಲಿ ೫೫ನೆಯದು ಎಂದು ಶ್ರೇಣಿ ನೀಡಿದೆ.
ಪರಂಪರೆ
ಅಮೆರಿಕನ್ ಫಿಲ್ಮ್‌ ಇನ್‌ಸ್ಟಿಟ್ಯೂಟ್‌ ಜುರಾಸಿಕ್‌ ಪಾರ್ಕ್‌  ಅನ್ನು ಸಾರ್ವಕಾಲಿಕ ೩೫ನೇ ಅತ್ಯಂತ ರೋಮಾಂಚಕ ಸಿನಿಮಾ ಎಂದು ೨೦೦೧ರ ಜೂನ್‌ ೧೩ರಂದು ಹೆಸರಿಸಿತು. ಬ್ರೇವೋ ನಿಯತಕಾಲಿಕವು ಲೆಕ್ಸ್‌ ಮತ್ತು ಟಿಮ್ ಅಡುಗೆಮನೆಯಲ್ಲಿ ಎರಡು ರಾಪ್ಟರ್‌ಗಳಿಂದ ದಾಳಿಗೀಡಾಗುವ ದೃಶ್ಯವನ್ನು ಸಾರ್ವಕಾಲಿಕ ೯೫ನೇ ಅತ್ಯಂತ ಭಯಾನಕ ದೃಶ್ಯ ಎಂದು ೨೦೦೫ರಲ್ಲಿ ಹೆಸರಿಸಿತು. ಎಂಪೈರ್‌ ನಿಯತಕಾಲಿಕದ ೧೫ನೇ ವಾರ್ಷಿಕೋತ್ಸವ ೨೦೦೪ರಲ್ಲಿ ನಡೆದಾಗ, ಅದು ಜುರಾಸಿಕ್‌ ಪಾರ್ಕ್‌'' ಅನ್ನು ನಿಯತಕಾಲಿಕದ ಇಷ್ಟು ವರ್ಷಗಳ ಅನುಭವದಲ್ಲಿ ೬ನೇ ಅತ್ಯಂತ ಪ್ರಭಾವೀ ಸಿನಿಮಾ ಎಂದು ಹೆಸರಿಸಿತು. ಎಂಪೈರ್‌  ನಿಯತಕಾಲಿಕವು ಬ್ರಾಶಿಯೊಸಾರಸ್‌'' ನೊಂದಿಗೆ ಮೊದಲು ಮುಖಾಮುಖಿಯಾಗುವ ದೃಶ್ಯವನ್ನು ಸಿನಿಮಾದಲ್ಲಿ ೨೮ನೇ ಅತ್ಯಂತ ಮಾಂತ್ರಿಕ ಕ್ಷಣ ಎಂದು ಹೆಸರಿಸಿತು. ೨೦೦೮ರಲ್ಲಿ, ಎಂಪೈರ್‌ ನಿಯತಕಾಲಿಕದ ಓದುಗರು, ಸಿನಿಮಾ ನಿರ್ಮಾಪಕರು ಮತ್ತು ವಿಮರ್ಶಕರ ಜನಮತದಲ್ಲಿಯೂ ಈ ಸಿನಿಮಾವನ್ನು ಸಾರ್ವಕಾಲಿಕ ೫೦೦ ಅತ್ಯುತ್ತಮ ಸಿನಿಮಾಗಳಲ್ಲಿ ಒಂದೆಂದು ಹೆಸರಿಸಿದ್ದರು. ಫಿಲ್ಮ್‌ ರಿವ್ಯೂ 'ದ ೫೫ನೇ ವಾರ್ಷಿಕೋತ್ಸವ ೨೦೦೫ರಲ್ಲಿ ನಡೆದಾಗ, ಅದು ಈ ಸಿನಿಮಾವು ನಿಯತಕಾಲಿಕದ ಇಷ್ಟು ವರ್ಷಗಳ ಅನುಭವದಲ್ಲಿ ಐದು ಅತ್ಯಂತ ಪ್ರಮುಖ ಸಿನಿಮಾಗಳಲ್ಲಿ ಒಂದೆಂದು ಘೋಷಿಸಿತು. ೨೦೦೬ರಲ್ಲಿ, ಐಜಿಎನ್‌   ಜುರಾಸಿಕ್‌ ಪಾರ್ಕ್‌ ಅನ್ನು ಸಾರ್ವಕಾಲಿಕ ೧೯ನೇ ಅತ್ಯಧಿಕ ಸಿನಿಮಾ ಫ್ರಾಂಚೈಸಿ ಎಂದು ಶ್ರೇಣಿ ನೀಡಿದೆ. ೨೦೧೦ರಲ್ಲಿ ಎಂಟರ್‌ಟೈನ್‌ಮೆಂಟ್‌ ವೀಕ್ಲೀಯ ಓದುಗರ ಜನಮತವು ಹಿಂದಿನ ೨೦ ವರ್ಷಗಳಲ್ಲಿ ಅತ್ಯುತ್ತಮ ಬೇಸಿಗೆ ಸಿನಿಮಾ ಎಂದು ಅಭಿಪ್ರಾಯಪಟ್ಟಿದ್ದರು. '
ಎಲ್ಲಕ್ಕಿಂತ ಹೆಚ್ಚು ಮಹತ್ವದ್ದೆಂದರೆ ಹಲವಾರು ಚಿತ್ರತಯಾರಕರು ಜುರಾಸಿಕ್‌ ಪಾರ್ಕ್‌ನಲ್ಲಿ ಕಂಪ್ಯೂಟರ್‌ ಜನೆರೇಟೆಡ್‌ ಇಮೇಜರಿಗಳನ್ನು ಬಳಸಿಕೊಂಡಿದ್ದನ್ನು ನೋಡಿದಾಗ, ಈ ಮೊದಲು ಅಸಾಧ್ಯ ಅಥವಾ ತುಂಬಾ ದುಬಾರಿ ಎಂದುಕೊಂಡಿದ್ದ ತಮ್ಮ ಅನೇಕ ಚಿಂತನೆಗಳು, ದೃಶ್ಯಗಳು ಈಗ ಸಾಧ್ಯ ಎಂಬುದನ್ನು ಅರಿತುಕೊಂಡರು.   ಸ್ಟ್ಯಾನ್ಲಿ ಕ್ಯುಬ್ರಿಕ್‌   2001: ಎ ಸ್ಪೇಸ್‌ ಒಡಿಸ್ಸಿ ಸಿನಿಮಾ ನಿರ್ದೇಶಕ, ಸ್ಪಿಲ್‌ಬರ್ಗ್‌ನನ್ನು ಸಂಪರ್ಕಿಸಿ,  ಎ.ಐ. ಆರ್ಟಿಫಿಶಿಯಲ್ ಇಂಟಲಿಜೆನ್ಸ್‌ ನಿರ್ದೇಶಿಸುವಂತೆ ಕೇಳಿಕೊಂಡ.  'ಚಿತ್ರನಿರ್ಮಾಪಕ ವೆರ್ನರ್‌ ಹೆರ್‌ಜಾಗ್‌ ಕೂಡ ಹೀಗೆಯೇ ಪ್ರಭಾವಿತನಾಗಿ, ಸ್ಪಿಲ್‌ಬರ್ಗ್‌ "ಅತ್ಯುತ್ತಮ ಕಥೆಗಾರ" ಎಂಬುದಕ್ಕೆ ಈ ಸಿನಿಮಾ ಒಂದು ಉದಾಹರಣೆ ಮತ್ತು ಆತನಿಗೆ ಕಥೆಗಳಿಗೆ ಸಮನ್ವಯವಾಗುವಂತೆ ಸ್ಪೆಶಲ್‌ ಇಫೆಕ್ಟ್‌ಗಳನ್ನು ಹೇಗೆ ಹೆಣೆಯಬೇಕು ಎಂಬು ಚೆನ್ನಾಗಿ ಗೊತ್ತಿದೆ ಎಂದು ಹೇಳಿದ್ದಾನೆ. ಜಾರ್ಜ್‌ ಲ್ಯುಕಾಸ್‌  ಸ್ಟಾರ್‌ ವಾರ್ಸ್‌ನ ಕೃತಿಯಾಧಾರಿತ ಸಿನಿಮಾ ಮಾಡಲಾರಂಭಿಸಿದ, ಮತ್ತು ಪೀಟರ್‌ ಜಾಕ್ಸನ್‌ ತನಗೆ ಚಿಕ್ಕವಯಸ್ಸಿನಲ್ಲಿ ಪ್ರೀತಿಯಿದ್ದ ಫ್ಯಾಂಟಸಿ ಸಿನಿಮಾಗಳ ಕುರಿತು ಪುನಾ ಯೋಚಿಸಲಾರಂಭಿಸಿದ. ನಂತರ ಆತ  ದಿ ಲಾರ್ಡ್‌ ಆಫ್‌ ದಿ ರಿಂಗ್ಸ್‌ ಮತ್ತು  ಕಿಂಗ್‌ ಕಾಂಗ್‌ ನಿರ್ಮಿಸಿದ. ಜುರಾಸಿಕ್‌ ಪಾರ್ಕ್‌ ಕೆಲವು ಸಿನಿಮಾಗಳ ಮತ್ತು ಸಾಕ್ಷ್ಯಚಿತ್ರಗಳ ಅಮೆರಿಕನ್ ಅಡಾಪ್ಟೇಶನ್‌ಗಳಿಗೆ ಸ್ಫೂರ್ತಿಯಾಯಿತು, ಅವೆಂದರೆ  ಗಾಡ್ಜಿಲ್ಲಾ,  ಕಾರ್ನೊಸಾರ್‌, ಮತ್ತು  ವಾಕಿಂಗ್ ವಿತ್ ಡೈನೋಸಾರ್ಸ್‌, ಜೊತೆಗೆ ಹಲವಾರು ವಿಡಂಬನೆಗಳಿಗೂ ಸ್ಫೂರ್ತಿಯಾಯಿತು, ಅವೆಂದರೆ ಲೆಸ್ಲೀ ನಿಲ್ಸೆನ್, ಕಾಮೆಡಿ ಫೀಚರ್‌  ಸ್ಪೈ ಹಾರ್ಡ್‌. ಸ್ಟಾನ್‌ ವಿನ್ಸ್‌ಟನ್‌, ಸಿನಿಮಾ ಬಳಸಿದ್ದ ಹೊಸ ತಂತ್ರಜ್ಞಾನದ ಕುರಿತು ಅತ್ಯಂತ ಉತ್ಸಾಹ ಹೊಂದಿದ್ದರು. ಅವರು ಐಬಿಎಂ ಮತ್ತು ನಿರ್ದೇಶಕ ಜೇಮ್ಸ್‌ ಕೆಮರಾನ್‌ ಜೊತೆ ಸೇರಿ ಡಿಜಿಟಲ್ ಡೊಮೈನ್ ಎಂಬ ಹೊಸ ಸ್ಪೆಶಲ್‌ ಇಫೆಕ್ಟ್ಸ್ ಕಂಪನಿಯನ್ನೇ ಹುಟ್ಟುಹಾಕಿದರು. '
ಸಿನಿಮಾ ಇತಿಹಾಸಕಾರ ಟಾಮ್‌ ಶೋನ್‌ ಸಿನಿಮಾದ ನಾವೀನ್ಯತೆ ಮತ್ತು ಪ್ರಭಾವದ ಕುರಿತು ಅಭಿಪ್ರಾಯ ಹೇಳುತ್ತ, "ಒಂದು ರೀತಿಯಲ್ಲಿ, ಜುರಾಸಿಕ್‌ ಪಾರ್ಕ್‌ ೧೯೨೭ರಲ್ಲಿ ಸಿನಿಮಾದಲ್ಲಿ ಧ್ವನಿ ಬಳಕೆ ಉಂಟುಮಾಡಿದಷ್ಟೇ ಕ್ರಾಂತಿಯನ್ನು ಉಂಟುಮಾಡಿದೆ" ಎಂದಿದ್ದಾರೆ.
ಬಾಹ್ಯ ಕೊಂಡಿಗಳು‌‌
ವರ್ಗ:1993ರ ಚಲನಚಿತ್ರಗಳು ವರ್ಗ:1990ರ ವೈಜ್ಞಾನಿಕ ಕಾಲ್ಪನಿಕ ಸಿನಿಮಾಗಳು ವರ್ಗ:1990ರ ಸಾಹಸಮಯ ಸಿನಿಮಾಗಳು ವರ್ಗ:1990ರ ದಶಕದ ರೋಮಾಂಚಕ ಚಲನಚಿತ್ರಗಳು ವರ್ಗ:ಅಮೇರಿಕಾದ ವೈಜ್ಞಾನಿಕ ಕಾಲ್ಪನಿಕ ಚಲನಚಿತ್ರಗಳು ವರ್ಗ:ಅಮೇರಿಕಾದ ಸಾಹಸಮಯ ಸಿನಿಮಾಗಳು ವರ್ಗ:ಬಯೋಪಂಕ್ ಸಿನಿಮಾಗಳು ವರ್ಗ:ಆಂಗ್ಲ-ಭಾಷೆಯ ಚಲನಚಿತ್ರಗಳು ವರ್ಗ:ಮೈಕಲ್‌ ಕ್ರೈಟನ್‌'ನ ಪುಸ್ತಕಗಳನ್ನು ಆಧರಿಸಿದ ಸಿನಿಮಾಗಳು ವರ್ಗ:ವೈಜ್ಞಾನಿಕ ಕಾಲ್ಪನಿಕ ಕಾದಂಬರಿಗಳನ್ನು ಆಧರಿಸಿದ ಸಿನಿಮಾಗಳು ವರ್ಗ:ಸ್ಟೀವನ್‌ ಸ್ಪೀಲ್‌ಬರ್ಗ್‌ ನಿರ್ದೇಶನದ ಚಲನಚಿತ್ರಗಳು ವರ್ಗ:ಮೊಂಟಾನಾದಲ್ಲಿ ಚಿತ್ರೀಕರಿಸಿದ ಸಿನಿಮಾಗಳು ವರ್ಗ:ಕೋಸ್ಟಾ ರಿಕಾದಲ್ಲಿ ಚಿತ್ರೀಕರಿಸಿದ ಸಿನಿಮಾಗಳು ವರ್ಗ:ಡೊಮೆನಿಕನ್ ರಿಪಬ್ಲಿಕ್‌ನಲ್ಲಿ ಚಿತ್ರೀಕರಿಸಿದ ಸಿನಿಮಾಗಳು ವರ್ಗ:ಹವಾಯ್‌ನಲ್ಲಿ ಚಿತ್ರೀಕರಿಸಿದ ಸಿನಿಮಾಗಳು ವರ್ಗ:ಅತ್ಯುತ್ತಮ ಶಬ್ದ ಮಿಶ್ರಣ ಅಕಾಡೆಮಿ ಪ್ರಶಸ್ತಿ ಗೆದ್ದ ಚಲನಚಿತ್ರಗಳು ವರ್ಗ:ಅತ್ಯುತ್ತಮ ವಿಶುವಲ್‌ ಇಫೆಕ್ಟ್‌ಗಳಿಗಾಗಿ ಅಕಾಡೆಮಿ ಪ್ರಶಸ್ತಿ ಪಡೆದ ಚಲನಚಿತ್ರಗಳು ವರ್ಗ:ಅತ್ಯುತ್ತಮ ನಾಟಕೀಯ ನಿರೂಪಣೆಗೆ ಹ್ಯೂಗೋ ಪ್ರಶಸ್ತಿ ವಿಜೇತರು ವರ್ಗ:ಜುರಾಸಿಕ್‌ ಪಾರ್ಕ್‌ ವರ್ಗ:ಡೈನೋಸಾರ್‌‌ ಸಿನಿಮಾಗಳು ವರ್ಗ:ಯುನಿವರ್ಸಲ್‌ ಪಿಕ್ಚರ್ಸ್‌ ಸಿನಿಮಾಗಳು ವರ್ಗ:ಆಂಬ್ಲಿನ್‌ ಎಂಟರ್‌ಟೈನ್‌ಮೆಂಟ್‌ ಚಲನಚಿತ್ರಗಳು
ವನಾಡಿಯಮ್
ವನಾಡಿಯಮ್ ಒಂದು ಸಂಕ್ರಮಣ ಲೋಹ ಮೂಲಧಾತು. ಮೃದುವಾದ ಈ ಲೋಹ ಮುಖ್ಯವಾಗಿ ಕೆಲವು ಮಿಶ್ರಲೋಹಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಜೀವಜಾತಿಗಳಲ್ಲಿ ಕಂಡುಬರುವ ೨೬ ಧಾತುಗಳಲ್ಲಿ ಇದೂ ಒಂದು.
ವರ್ಗ:ಲೋಹಗಳು ವರ್ಗ:ಸಂಕ್ರಮಣ ಧಾತುಗಳು ವರ್ಗ:ಮೂಲಧಾತುಗಳು
ಅಗ್ನಿಪಂಜರ
ಚಿತ್ರದ ಗೀತೆಗಳು
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಅಟಲ್ ಬಿಹಾರಿ ವಾಜಪೇಯಿ
ಅಟಲ್ ಬಿಹಾರಿ ವಾಜಪೇಯಿ( 25 ಡಿಸೆಂಬರ್ 1924 - 16 ಆಗಸ್ಟ್ 2018)ಯವರು ಭಾರತದ ಮಾಜಿ ಪ್ರಧಾನಮಂತ್ರಿ, ರಾಜಕಾರಣಿ, ಶ್ರೇಷ್ಠ ಸಂಸದೀಯ ಪಟು, ವಾಗ್ಮಿ, ಕವಿ, ನೇತಾರ ಹಾಗೂ ಜನನಾಯಕ. ಮೂರು ಬಾರಿ ಭಾರತದ ಪ್ರಧಾನಮಂತ್ರಿಯಾಗಿ ಇದಕ್ಕೂ ಮುಂಚೆ ವಿದೇಶಾಂಗ ಸಚಿವರಾಗಿ, ವಿರೋಧ ಪಕ್ಷದ ನಾಯಕರಾಗಿ ಕಾರ್ಯ ನಿರ್ವಹಿಸಿದ್ದಾರೆ. ಇವರು ತಮ್ಮ ಸಭ್ಯತೆ, ಹಾಸ್ಯಪ್ರಜ್ಞೆ, ಉದಾರ ವ್ಯಕ್ತಿತ್ವ ಮತ್ತು ನಡವಳಿಕೆಗಳಿಂದ ಅತ್ಯಂತ ಜನಪ್ರಿಯ ನಾಯಕರಾಗಿದ್ದರು. ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಕೂಟದ ಅಧ್ಯಕ್ಷರಾಗಿದ್ದರು.
ಅವರು ಮೂರು ಬಾರಿ ಭಾರತದ ಪ್ರಧಾನ ಮಂತ್ರಿಯಾಗಿ ಸೇವೆ ಸಲ್ಲಿಸಿದರು, ಮೊದಲ ಬಾರಿಗೆ ೧೯೯೬ ರಲ್ಲಿ ೧೩ ದಿನಗಳ ಅವಧಿಗೆ, ೧೯೯೮ ರಿಂದ ೧೯೯೯ ರವರೆಗೆ ಹನ್ನೊಂದು ತಿಂಗಳ ಅವಧಿ, ಮತ್ತು ನಂತರ ೧೯೯೯ ರಿಂದ ೨೦೦೪ ರವರೆಗಿನ ಪೂರ್ಣಾವಧಿಗೆ.ಲೋಕಸಭೆ, ಕೆಳಮನೆಗೆ ಹತ್ತು ಬಾರಿ ಮತ್ತು ಮೇಲ್ಮನೆಗೆ ರಾಜ್ಯಸಭೆಗೆ ಎರಡು ಬಾರಿ ಆಯ್ಕೆಯಾದ ಅವರು ನಾಲ್ಕು ದಶಕಗಳ ಕಾಲ ಭಾರತೀಯ ಸಂಸತ್ ಸದಸ್ಯರಾಗಿದ್ದರು. ೨೦೦೯ ರವರೆಗೆ ಉತ್ತರ ಪ್ರದೇಶದ ಲಖನೌದ ಸಂಸತ್ ಸದಸ್ಯರಾಗಿಯೂ ಅವರು ಸೇವೆ ಸಲ್ಲಿಸಿದ್ದರು. ಆರೋಗ್ಯದ ಕಾರಣದಿಂದಾಗಿ ಅವರು ಸಕ್ರಿಯ ರಾಜಕೀಯದಿಂದ ನಿವೃತ್ತರಾದರು. ೧೯೬೮ ರಿಂದ ೧೯೭೨ ರವರೆಗೆ ನೇತೃತ್ವ ವಹಿಸಿದ್ದ ಹಿಂದಿನ ಭಾರತೀಯ ಜನ ಸಂಘದ ಸಂಸ್ಥಾಪಕ ಸದಸ್ಯರಲ್ಲಿ ವಾಜಪೇಯಿ ಒಬ್ಬರಾಗಿದ್ದರು. ಪ್ರಧಾನಿ ಮೊರಾರ್ಜಿ ದೇಸಾಯಿಯ ಕ್ಯಾಬಿನೆಟ್ನಲ್ಲಿ ವಿದೇಶಾಂಗ ಸಚಿವರಾಗಿದ್ದರು. ಅವರೊಬ್ಬ ಕವಿ, ಪತ್ರಕರ್ತ, ವಾಗ್ಮಿ, ಚಿಂತಕ, ದಾರ್ಶನಿಕ, ರಾಜಕಾರಣಿಯಾಗಿದ್ದರು.
ವೃತ್ತಿಜೀವನ
ಇವರು ರಾಜಕಾರಣದೊಂದಿಗೆ ಅನೇಕ ಸಾಮಾಜಿಕ, ಸಾಂಸ್ಕøತಿಕ ಚಟುವಟಿಕೆಗಳಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡಿದ್ದಾರೆ. ೧೯೬೧ ರಿಂದ ಬಹುಕಾಲ ರಾಷ್ಟ್ರೀಯ ಭಾವೈಕ್ಯತಾ ಮಂಡಳಿಯ ಸದಸ್ಯರು. ಆಲ್ ಇಂಡಿಯ ಸ್ಟೇಷನ್ ಮಾಸ್ಟರ್ಸ್ ಹಾಗೂ ಅಸಿಸ್ಟೆಂಟ್ಟ್ ಸ್ಟೇಷನ್ ಮಾಸ್ಟರ್ಸ್ ಅಸೋಸಿಯೇಷನ್‍ನ ಅಧ್ಯಕ್ಷರಾಗಿದ್ದರು. ಪಂಡಿತ ದೀನದಯಾಳು ಉಪಾಧ್ಯಾಯ ಸ್ಮಾರಕ ಸಮಿತಿ, ದೀನದಯಾಳು ಧಾಮ, ಜನ್ಮಭೂಮಿ ಸ್ಮಾರಕ ಸಮಿತಿಗಳ ಸದಸ್ಯರಾಗಿ ಕಾರ್ಯ ನಿರ್ವಹಿಸಿದ್ದಾರೆ. ಇದಲ್ಲದೆ ರಾಜ್ಯಸಭೆ, ಲೋಕಸಭೆಗಳ ಅನೇಕ ಸಮಿತಿಗಳಲ್ಲಿ ಕೆಲಸ ಮಾಡಿದ್ದಾರೆ. ಇವರು ಕವಿ-ಬರೆಹಗಾರರಾಗಿಯೂ ಹೆಸರು ಗಳಿಸಿದ್ದಾರೆ. ರಾಷ್ಟ್ರಧರ್ಮ, ಪಾಂಚಜನ್ಯ, ಸ್ವದೇಶಿ ಹಾಗೂ ವೀರ ಅರ್ಜುನ್ ಮುಂತಾದ ಪತ್ರಿಕೆಗಳ ಸಂಪಾದಕರಾಗಿ ಕೆಲಸ ಮಾಡಿದ್ದಾರೆ. ಮೇರಿ ಇಕ್ಯಾವನ್ ಕವಿತಾಯೇಂ, ಸಂಕಲ್ಪಕಾಲ, ಕೈದಿ ಕವಿರಾಜ್ ಕೇ ಕುಂಡಲಿಯಾ (ತುರ್ತು ಪರಿಸ್ಥಿತಿಯ ಸಂದರ್ಭದಲ್ಲಿ ಸೆರೆಮನೆಯಲ್ಲಿ ರಚಿಸಿದ ಕವನಗಳು), ಅಮರ್ ಆಗ್ ಹೈ (ಕವನ ಸಂಕಲನಗಳು) ಮೇರಿ ಸಂಸದೀಯ ಯಾತ್ರಾ (೪ ಸಂಪುಟಗಳಲ್ಲಿ), ಶಕ್ತಿ ಸೇ ಶಾಂತಿ, ಲೋಕ ಸಭಾ ಮೆ ಅಟಲ್‍ಜೀ (ಭಾಷಣಗಳ ಸಂಪುಟ: ಮೃತ್ಯು ಯಾ ಹತ್ಯಾ, ಅಟಲ್ ಬಲಿದಾನ್), ಜನಸಂಘ ಔರ್ ಮುಸಲ್ಮಾನ್, ಸಂಸದ್ ಮೇ ತೀನ್ ದಶಕ್ (ಮೂರು ಸಂಪುಟಗಳಲ್ಲಿ), ಇವು ಹಿಂದಿಯಲ್ಲಿ ರಚಿತವಾದ ಪ್ರಮುಖ ಕೃತಿಗಳಾಗಿವೆ. ಫೋರ್ ಡಿಕೇಡ್ಸ್ ಇನ್ ಪಾರ್ಲಿಮೆಂಟ್ (ಭಾಷಣಗಳು, ಮೂರು ಸಂಪುಟ) ಹಾಗೂ ನ್ಯೂ ಡೈಮೆನ್‍ಷನ್ಸ್ ಆಫ್ ಇಂಡಿಯಾಸ್ ಫಾರಿನ್ ಪಾಲಿಸಿ-ಇವು ಇಂಗ್ಲಿಷಿನಲ್ಲಿ ಹೊರಬಂದಿರುವ ಪ್ರಸಿದ್ಧ ಗ್ರಂಥಗಳು.
ಇವರು 1996 ಮೇ 16-31ರವರೆಗೆ ಮೊದಲಬಾರಿ, 1998-99ರವರೆಗೆ ಎರಡನೆಯಬಾರಿ ಹಾಗೂ 1999 ಅಕ್ಟೋಬರ್ 13 ರಿಂದ 2004 ಮೇ 12ರವರೆಗೆ ಮೂರನೆಯ ಬಾರಿ ಪ್ರಧಾನಿಯಾಗಿ ಕಾರ್ಯ ನಿರ್ವಹಿಸಿದರು. 1998-99ರ ಇವರ ಅಧಿಕಾರಾವಧಿಯನ್ನು ಧೈರ್ಯ ಹಾಗೂ ದೃಢ ನಂಬಿಕೆಯ ಒಂದು ವರ್ಷ ಎಂದು ಕರೆಯಲಾಗಿದೆ. ಇವರ ಅವಧಿಯಲ್ಲಿ ಪೋಕ್ರಾನ್‍ನಲ್ಲಿ ನಡೆಸಿದ ಅಣುಬಾಂಬ್ ಪರೀಕ್ಷಾರ್ಥ ಸ್ಫೋಟದಿಂದಾಗಿ ಭಾರತ ಅಣುಬಾಂಬ್ ಹೊಂದಿದ ರಾಷ್ಟ್ರಗಳಿಗೆ ಸೇರ್ಪಡೆಯಾಯಿತು(1998). ಎರಡೂ ರಾಷ್ಟ್ರಗಳ ನಡುವೆ ಸೌಹಾರ್ದವನ್ನು ವೃದ್ಧಿಸುವ ಆಶಾಭಾವನೆಯಿಂದ ಭಾರತ-ಪಾಕಿಸ್ತಾನಗಳ ನಡುವೆ ಬಸ್ ಪ್ರಯಾಣವನ್ನು ಪ್ರಾರಂಭಿಸಿದರು(1999). ಇವರ ಅಧಿಕಾರಾವಧಿಯ ಸಂದರ್ಭದಲ್ಲಿ ಕಾರ್ಗಿಲ್ ಯುದ್ಧ ಸಂಭವಿಸಿ ಭಾರತ ವಿಜಯಿಯಾಯಿತು. ಸೌಹಾರ್ದದ ಈ ಪ್ರಯತ್ನ ನಿಂತಿತು. ಈಗ ಮೂಡುತ್ತಿರುವ ಭಾರತ-ಪಾಕ್ ಶಾಂತಿಪ್ರಕ್ರಿಯೆಗೆ ವಾಜಪೇಯಿ ಚಾಲನೆ ನೀಡಿದರು.
ಇವರು ಪ್ರಧಾನಿಯಾಗಿ ಭಾರತದ ಆರ್ಥಿಕಾಭಿವೃದ್ಧಿಯ ಬಗ್ಗೆ ಅಪಾರ ಕಾಳಜಿ ವಹಿಸಿದರು. ಇವರ ಕಾಲದಲ್ಲಿ ಜಾಗತಿಕವಾಗಿ ಆರ್ಥಿಕ ಹಿನ್ನಡೆ ಇದ್ದಿತಾದರೂ ಭಾರತ ಶೇ. 5.8 ಜಿ.ಡಿ.ಪಿ ಅಭಿವೃದ್ಧಿ ಸಾಧಿಸಿದ್ದು ಒಂದು ಸಾಧನೆ. ಇವರು ಗ್ರಾಮೀಣ ಬಡಜನರ ಆರ್ಥಿಕ ಸಬಲೀಕರಣದ ಮಹದೋದ್ದೇಶ ಹೊಂದಿ, ಉತ್ತಮ ಗ್ರಾಮೀಣ ಮೂಲಭೂತ ಸೌಲಭ್ಯಗಳ ಅಭಿವೃದ್ಧಿಗೆ, ಮಾನವ ಸಂಪನ್ಮೂಲಗಳ ಬೆಳೆವಣಿಗೆಗೆ ಅನೇಕ ಕಾರ್ಯಕ್ರಮಗಳನ್ನು ನಿಯೋಜಿಸಿದರು. ಭಾರತ ಒಂದು ಪ್ರಬಲ ಸ್ವಾವಲಂಬೀ ರಾಷ್ಟ್ರವಾಗಬೇಕೆಂಬುದು ಇವರ ಹೆಬ್ಬಯಕೆ. 52ನೆಯ ಸ್ವಾತಂತ್ರ್ಯ ದಿನಾಚರಣೆಯನ್ನು ಕೆಂಪುಕೋಟೆಯಲ್ಲಿ ಆಚರಿಸಿದ ಸಂದರ್ಭದಲ್ಲಿ ಭಾಷಣ ಮಾಡುತ್ತಾ “ನನಗೊಂದು ಭವ್ಯ ಭಾರತದ ಕಲ್ಪನೆಯಿದೆ. ಆ ಭಾರತ ಹಸಿವೆಯಿಂದ, ಭಯದಿಂದ ಮುಕ್ತವಾಗಿರುತ್ತದೆ; ಆ ಭಾರತ ನಿರಕ್ಷರತೆ ಮತ್ತು ದಾರಿದ್ರ್ಯದಿಂದ ದೂರವಾಗಿರುತ್ತದೆ” ಎಂದು ಹೇಳಿದ್ದಾರೆ. ಇವರನ್ನು ೯೦ರ ದಶಕದ ಭಾರತದ ರಾಷ್ಟ್ರ ರಾಜಕೀಯದ ಅತ್ಯಂತ ಪ್ರಬಲ ವ್ಯಕ್ತಿಯೆಂದು ಪರಿಗಣಿಸಲಾಗಿದೆ. ಮೊದಲಿನಿಂದಲೂ ಹಿಂದು ಸಂಘಪರಿವಾರದ ರಾಜಕೀಯ ಮುಖವಾಣಿಯಾದ ಜನಸಂಘ, ಜನತಾಪಕ್ಷ, ಭಾರತೀಯ ಜನಸಂಘಗಳನ್ನು ಸಂಘಟಿಸುವಲ್ಲಿ ಮುಂಚೂಣಿಯಲ್ಲಿದ್ದ ಇವರು ಈ ದಶಕದಲ್ಲಿ ಎನ್.ಡಿ.ಎ. (ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಒಕ್ಕೂಟ) ಎಂಬ ಒಕ್ಕೂಟವನ್ನು ರಚಿಸಿ ಮೂರು ಬಾರಿ ಪ್ರಧಾನಮಂತ್ರಿಗಳಾಗಿ ಸರ್ಕಾರ ನಡೆಸಿದರು. ಅನಿವಾರ್ಯವಾದ ಒಕ್ಕೂಟ ಸರ್ಕಾರ ಧರ್ಮಕ್ಕೆ ರಾಷ್ಟ್ರಮಟ್ಟದಲ್ಲಿ ಉತ್ತಮ ನಾಂದಿ ಹಾಡಿದರು. ರಾಜಕೀಯ ಸ್ಥಿರತೆಯ ಪ್ರಯತ್ನ, ಆರ್ಥಿಕ ಬೆಳೆವಣಿಗೆಯಲ್ಲಿ ಪ್ರಗತಿ, ಉತ್ತಮ ಹೆದ್ದಾರಿಗಳ ನಿರ್ಮಾಣ, ಕೈಗಾರಿಕೆಗಳ ಅಭಿವೃದ್ಧಿ ಹಾಗೂ ಉತ್ತಮ ವಿದೇಶಾಂಗ ಸಂಬಂಧಗಳು ಇವರ ಸರ್ಕಾರದ ಪ್ರಮುಖ ಸಾಧನೆಗಳೆನ್ನಬಹುದು. ಆದರೆ ಗುಜರಾತಿನ ಕೋಮುವಾದಿ ಗಲಭೆ ಹಾಗೂ ಹಿಂದೆಂದೂ ಕಾಣದ ಅಲ್ಲಿನ ಹಿಂಸಾಚಾರ ಇವರ ಕಾಲದ ದುರ್ಘಟನೆಗಳು. ಅನಂತರದ ಸಾರ್ವತ್ರಿಕ ಚುನಾವಣೆಯಲ್ಲಿ (2004) ಇವರ ನಾಯಕತ್ವದ ಎನ್.ಡಿ.ಎ. ಒಕ್ಕೂಟ ಸೋತು ಇವರ ರಾಜಕೀಯ ನಾಯಕತ್ವಕ್ಕೆ ಹಿನ್ನೆಡೆ ಉಂಟಾಯಿತು. ಲೋಕಸಭೆಯಲ್ಲಿ ವಿರೋಧ ಪಕ್ಷದ ನಾಯಕತ್ವವನ್ನೂ ಇವರು ಒಪ್ಪಿಕೊಳ್ಳಲಿಲ್ಲ. ಆದರೆ ರಾಷ್ಟ್ರರಾಜಕಾರಣದಲ್ಲಿ ಬಿಜೆಪಿಯ ಒಳವ್ಯವಹಾರಗಳಲ್ಲಿ ವಾಜಪೇಯಿ ಸಕ್ರಿಯರಾಗಿದ್ದರು. ಭಾರತೀಯ ಸಾರ್ವಜನಿಕ ಜೀವನದಲ್ಲಿ ಅಜಾತಶತ್ರು ಎಂದೇ ಹೆಸರು ಮಾಡಿದ್ದಾರೆ. ಮಾತುಗಾರಿಕೆಯಲ್ಲಿ ಅವರನ್ನು ಮೀರಿಸುವರಿಲ್ಲ. ವಿಶ್ವಸಂಸ್ಥೆಯಲ್ಲಿ ಹಿಂದಿಯಲ್ಲಿ ಮಾತನಾಡಿ ಇತಿಹಾಸ ನಿರ್ಮಿಸಿದರು.
ಇವರಿಗೆ ಪದ್ಮವಿಭೂಷಣ ಪ್ರಶಸ್ತಿ(1992), 1994ರಲ್ಲಿ ಭಾರತದ ಅತ್ಯುತ್ತಮ ಸಂಸದೀಯ ಪಟು ಎಂಬ ಪುರಸ್ಕಾರ ಲಭಿಸಿವೆ.
ಕಾರ್ಗಿಲ್ ಯುದ್ಧ
ಒಳನುಸುಳುಕೋರರನ್ನು ಹಿಮ್ಮೆಟ್ಟಿಸುವಲ್ಲಿ ಭಾರತ ಸಫಲವಾಗಿದ್ದರಿಂದ ಪಾಕಿಸ್ತಾನಕ್ಕೆ ತೀವ್ರ ಮುಖಭಂಗವಾಯಿತು.
ರಾಜಕೀಯ ನಂತರ ಜೀವನ
ಡಿಸೆಂಬರ್ 2005 ರಲ್ಲಿ ರಾಜಕೀಯ ನಿವೃತ್ತಿ ಘೋಷಿಸಿದ ವಾಜಪೇಯಿ ಮುಂದಿನ ಯಾವ ಚುನಾವನೆಯಲ್ಲಿಯೂ ಸ್ಪರ್ಧಿಸುವುದಿಲ್ಲ ಎಂದು ಸೂಚ್ಯವಾಗಿ ತಿಳಿಸಿದರು. ಬಿ ಜೆ ಪಿ ಪಕ್ಷದ ಬೆಳ್ಳಿ ಹಬ್ಬದ ಅಂಗವಾಗಿ ಮುಂಬೈನ ಶಿವಾಜಿ ಪಾರ್ಕ್‍ನಲ್ಲಿ ರ್ಯಾಲಿಯನ್ನುದ್ದೇಶಿಸಿ ಮಾತನಾಡಿದ ವಾಜಪೇಯಿ "ನನ್ನ ನಂತರ ಲಾಲ್‍ಕೃಷ್ಣ ಅಡ್ವಾಣಿ ಹಾಗೂ ಪ್ರಮೋದ್ ಮಹಾಜನ್ ಬಿ.ಜೆ.ಪಿ ಗೆ ರಾಮ ಲಕ್ಷ್ಮಣರಂತೆ ಇರಲಿದ್ದಾರೆ" ಎಂದು ಹೇಳುವ ಮೂಲಕ ತಮ್ಮ ನಂತರ ಪಕ್ಷವನ್ನು ಯಾರು ಮುನ್ನಡೆಸಲಿದ್ದಾರೆ ಎಂಬುದನ್ನು ಸೂಚಿಸಿದ್ದರು. ಮುಂದೆ ಆರೋಗ್ಯ ಸಮಸ್ಯೆಯಿಂದ ಬಳಲಿದ ವಾಜಪೇಯಿ ದೆಹಲಿಯ ಉನ್ನತ ಆಸ್ಪತ್ರೆಗೆ ದಾಖಲಾಗಿ ಚಿಕಿತ್ಸೆ ಪಡೆದರು. ದಿನದಿಂದ ದಿನಕ್ಕೆ ಆರೋಗ್ಯ ಕ್ಷೀಣಿಸಿದ ಪರಿಣಾಮ 2009 ರ ಲೋಕಸಭಾ ಚುನಾವಣೆಯ ಯಾವ ಪ್ರಚಾರ ಕಾರ್ಯಗಳಲ್ಲಿಯೂ ಅವರು ಭಾಗಿಯಾಗಲಿಲ್ಲ.
ನಿಧನ
ಮೂತ್ರಪಿಂಡ ಹಾಗು ಪಾರ್ಶ್ವ ವಾಯು ಸಮಸ್ಯೆಯಿಂದ ಬಳಲುತ್ತಿದ್ದ ವಾಜಪೇಯಿಯವರ ಆರೋಗ್ಯದಲ್ಲಿ ಕೆಲ ದಿನಗಳ ಹಿಂದೆ ಏರುಪೇರಾಗಿತ್ತು. ಮಧುಮೇಹ ಹಾಗು ರಕ್ತದೊತ್ತಡ ಸಮಸ್ಯೆಗಳಿಂದಾಗಿ ಅವರನ್ನು ಜೂನ್ ೧೧ರಂದು ದೆಹಲಿಯ ಏಮ್ಸ್ ಆಸ್ಪತ್ರೆಗೆ ದಾಖಲಿಸಲಾಗಿತ್ತು. ೨೦೧೮ ಆಗಸ್ಟ್ ೧೬ ರ ಬೆಳಗ್ಗಿನಿಂದಲೇ ಚಿಕಿತ್ಸೆಗೆ ಸ್ಪಂದಿಸುವುದನ್ನು ಕ್ಷೀಣಿಸಿದ ವಾಜಪೇಯಿ ಸಾಯಂಕಾಲ ೫:೦೫ ರ ಸಮಯಕ್ಕೆ ನಿಧನರಾದರು.
ಉಲ್ಲೇಖಗಳು
<References />
ಹೆಚ್ಚಿನ ಓದಿಗೆ
ವರ್ಗ:ಭಾರತದ ಗಣ್ಯರು ವರ್ಗ:ಭಾರತದ ಪ್ರಧಾನ ಮಂತ್ರಿಗಳು ವರ್ಗ:ಭಾರತದ ಪ್ರಮುಖ ರಾಜಕಾರಣಿಗಳು ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಭಾರತೀಯ ಜನತಾ ಪಕ್ಷ ವರ್ಗ:೧೯೨೪ ಜನನ ವರ್ಗ:೨೦೧೮ ನಿಧನ
ಸೀಮಿತ ಓವರುಗಳ ಕ್ರಿಕೆಟ್
thumb|300px|ಮೆಲ್ಬೋರ್ನ್ ಕ್ರಿಕೆಟ್ ಮೈದಾನವು ಆಸ್ಟ್ರೇಲಿಯ ಮತ್ತು ಭಾರತದ ನಡುವೆ ODIಪಂದ್ಯವೊಂದನ್ನು ಆಯೋಜಿಸಿತ್ತು.ಹಳದಿ ಬಣ್ಣದ ಉಡುಪಿನಲ್ಲಿರುವ ಇಬ್ಬರು ಆಟಗಾರರು ಬ್ಯಾಟ್ಸ್‌ಮನ್‌ಗಳಾಗಿದ್ದು, ನೀಲಿ ಬಣ್ಣದಲ್ಲಿರುವ ಆಟಗಾರರು ಫೀಲ್ಡಿಂಗ್ ತಂಡಕ್ಕೆ ಸೇರಿದವರು.right|thumb|300px|ಬೆಲ್ಲೆರಿವ್ ಓವಲ್‌ನಲ್ಲಿ ನಡೆದ ದಿನದ ಪಂದ್ಯ ಸೀಮಿತ ಓವರುಗಳ ಕ್ರಿಕೆಟ್ ಪಂದ್ಯಾವಳಿಯು ಏಕ ದಿನ ಕ್ರಿಕೆಟ್ ಪಂದ್ಯಾವಳಿ ಎಂದು ಕೂಡ ಪರಿಚಿತವಾಗಿದ್ದು, ಸ್ವಲ್ಪ ಭಿನ್ನ ಸಂದರ್ಭದಲ್ಲಿ ಲಿಸ್ಟ್ A ಕ್ರಿಕೆಟ್ ಎಂದು ಹೆಸರಾಗಿದೆ. ಇದು ಕ್ರಿಕೆಟ್ ಕ್ರೀಡೆಯ ರೂಪವಾಗಿದ್ದು, ಇದರಲ್ಲಿ ಪಂದ್ಯವನ್ನು ಸಾಮಾನ್ಯವಾಗಿ ಒಂದು ದಿನದಲ್ಲಿ ಪೂರ್ಣಗೊಳಿಸಲಾಗುತ್ತದೆ. ಆದರೆ ಟೆಸ್ಟ್ ಮತ್ತು ಪ್ರಥಮ ದರ್ಜೆ ಪಂದ್ಯಗಳನ್ನು ಪೂರ್ಣಗೊಳಿಸಲು ಐದು ದಿನಗಳು ಬೇಕಾಗುತ್ತದೆ. ಪಂದ್ಯದಲ್ಲಿ ಪ್ರತಿಯೊಂದು ತಂಡ ಸಾಮಾನ್ಯವಾಗಿ 20ರಿಂದ 50ರ ನಡುವಿನ ಗರಿಷ್ಠ ಸಂಖ್ಯೆಯ ಓವರುಗಳನ್ನು ಬೌಲ್ ಮಾಡುತ್ತದೆ ಎಂಬ ನಿಯಮವನ್ನು ಸೀಮಿತ ಓವರುಗಳ ಕ್ರಿಕೆಟ್‌ ಹೆಸರು ಬಿಂಬಿಸುತ್ತದೆ. ಆದರೂ ಸೀಮಿತ ಓವರುಗಳ ಕ್ರಿಕೆಟ್‌ನ ಸಣ್ಣ ಮತ್ತು ದೀರ್ಘ ರೂಪಗಳ ಪಂದ್ಯಗಳನ್ನು ಆಡಲಾಗಿದೆ. ಅಂತಾರಾಷ್ಟ್ರೀಯ ಮತ್ತು ದೇಶೀಯ(ಸ್ಥಳೀಯ)ವಾಗಿ ಆಡುವ ಪ್ರಮುಖ ಏಕ ದಿನ ಪಂದ್ಯಗಳಿಗೆ ಸಾಮಾನ್ಯವಾಗಿ ಎರಡು ದಿನಗಳನ್ನು ಗೊತ್ತುಮಾಡಲಾಗಿರುತ್ತದೆ. ಎರಡನೇ ದಿನವು "ಕಾದಿರಿಸಿದ"(ಮೀಸಲು) ದಿನವಾಗಿದ್ದು, ಪ್ರಥಮ ದಿನದಲ್ಲಿ ಪಂದ್ಯದ ಫಲಿತಾಂಶ ಸಾಧ್ಯವಾಗದಿದ್ದರೆ, ಪಂದ್ಯ ಮುಗಿಯಲು ಎರಡನೇ ದಿನ ಹೆಚ್ಚಿನ ಅವಕಾಶ ನೀಡಲಾಗುತ್ತದೆ(ಉದಾಹರಣೆಗೆ ಮಳೆಯಿಂದ ಪಂದ್ಯವನ್ನು ಆಡಲಾಗದಿರುವುದು ಅಥವಾ ಅಡ್ಡಿಯಾಗುವುದು).
ಇತಿಹಾಸ
ಏಕ ದಿನದ ಕ್ರಿಕೆಟ್ 1962ರ ಮೇ 2ರಂದು ಇಂಗ್ಲೀಷ್ ಕೌಂಟಿ ತಂಡಗಳ ನಡುವೆ ಆರಂಭವಾಯಿತು. 65 ಓವರುಗಳ "ಮಿಡ್‌ಲ್ಯಾಂಡ್ಸ್ ನಾಕ್-ಔಟ್ ಕಪ್‌"ನಲ್ಲಿ ಲೈಸೆಸ್ಟರ್‌ಶೈರ್ ತಂಡವು ಡರ್ಬಿಶೈರ್ ತಂಡವನ್ನು ಸೋಲಿಸಿತು ಮತ್ತು ನಾರ್ಥಾಂಮ್ಟನ್‌ಶೈರ್ ತಂಡವು ನಾಟಿಂಗ್‌ಹ್ಯಾಂಶೈರ್ ತಂಡವನ್ನು ಸೋಲಿಸಿತು. ಒಂದು ವಾರದ ನಂತರ ನಾರ್ಥಾಂಮ್ಟನ್‌ಶೈರ್ ಪಂದ್ಯಾವಳಿಯನ್ನು ಗೆದ್ದುಕೊಂಡಿತು. ನಂತರದ ವರ್ಷದಲ್ಲಿ, ಪ್ರಥಮ ದರ್ಜೆ ತಂಡಗಳ ನಡುವೆ ಪ್ರಪ್ರಥಮ ಪೂರ್ಣ ಪ್ರಮಾಣದ ಏಕದಿನ ಕ್ರಿಕೆಟ್ ನಾಕ್-ಔಟ್(ಪ್ರತಿ ಸುತ್ತಿನಲ್ಲಿ ಸೋತ ತಂಡ ಪಂದ್ಯದಿಂದ ಹೊರಗೆ)ಸ್ಪರ್ಧೆ ಗಿಲ್ಲೆಟ್ ಕಪ್ ಆಡಲಾಯಿತು. ಇದರಲ್ಲಿ ಸಸೆಕ್ಸ್ ತಂಡ ವಿಜಯಿಯಾಯಿತು. 1969ರಲ್ಲಿ ಜಾನ್ ಪ್ಲೇಯರ್ ಸಂಡೇ ಲೀಗ್ ಶುರುವಾಗುವುದರೊಂದಿಗೆ, ಲೀಗ್ ಮಟ್ಟದಲ್ಲಿ ಏಕ ದಿನ ಕ್ರಿಕೆಟ್ ಪಂದ್ಯಾವಳಿ ಇಂಗ್ಲೆಂಡ್‌ನಲ್ಲಿ ಆರಂಭವಾಯಿತು. ಉದ್ಘಾಟನೆಯಾದಾಗಿನಿಂದ ಪ್ರಾಯೋಜಕತ್ವ ಬದಲಾದರೂ ಎರಡೂ ಸ್ಪರ್ಧೆಗಳು ಪ್ರತೀ ಕ್ರೀಡಾಋತುವಿನಲ್ಲಿ ಮುಂದುವರಿಯಿತು. ನಾಕ್‌ಔಟ್ ಕಪ್ ಈಗ ಫ್ರೆಂಡ್ಸ್ ಪ್ರಾವಿಡೆಂಟ್ ಟ್ರೋಫಿ ಎಂದು ಹೆಸರಾಗಿದೆ. ಲೀಗ್ ಭಾನುವಾರಗಳಂದೂ ಹೊರತಾಗಿಲ್ಲ ಮತ್ತು ಸ್ಪರ್ಧೆಯು 40 ಓವರುಗಳಿಗೆ ನಿಗದಿಯಾಗಿದೆ. ಇದನ್ನು ಈಗ ನ್ಯಾಟ್‌ವೆಸ್ಟ್ ಪ್ರೊ40ಎಂದು ಕರೆಯುತ್ತಾರೆ.
ಪ್ರಥಮ ಸೀಮಿತ ಓವರುಗಳ ಅಂತಾರಾಷ್ಟ್ರೀಯ(LOI) ಅಥವಾ ಏಕ ದಿನ ಅಂತಾರಾಷ್ಟ್ರೀಯ(ODI)ಪಂದ್ಯವನ್ನು 1971ರಲ್ಲಿ ಮೆಲ್ಬೋರ್ನ್‌ನಲ್ಲಿ ಆಡಲಾಯಿತು ಮತ್ತು ಚತುರ್ವಾರ್ಷಿಕ(ನಾಲ್ಕುವರ್ಷಗಳಿಗೊಮ್ಮೆ ನಡೆಯುವ) ವಿಶ್ವಕಪ್ ಕ್ರಿಕೆಟ್ 1975ರಲ್ಲಿ ಆರಂಭವಾಯಿತು. ಬಣ್ಣದ ಉಡುಗೆಗಳು ಮುಂತಾದ ಅನೇಕ ಪ್ಯಾಕೇಜಿಂಗ್ ನಾವೀನ್ಯಗಳು ವಿಶ್ವಕಪ್ ಕ್ರಿಕೆಟ್ ಸರಣಿಯ ಫಲವಾಗಿದೆ. ಆಸ್ಟ್ರೇಲಿಯದ ಉದ್ಯಮಿ ಕೆರ್ರಿ ಪ್ಯಾಕರ್ ಕ್ರಿಕೆಟ್ ಸಂಸ್ಥೆಯ ಹೊರಗೆ ಬಂಡಾಯ ಕ್ರಿಕೆಟ್ ಸರಣಿಯನ್ನು ಹುಟ್ಟು ಹಾಕಿದರು. ಹೆಚ್ಚಿನ ವಿವರಗಳಿಗೆ, ನೋಡಿ ಹಿಸ್ಟರಿ ಆಫ್ ಕ್ರಿಕೆಟ್.
ಟ್ವೆಂಟಿ20ಏಕದಿನ ಪಂದ್ಯದ ಮೊಟಕಾದ ರೂಪವಾಗಿದ್ದು, ಪ್ರತಿ ತಂಡಕ್ಕೆ ಬೌಲ್ ಮಾಡಲು 20ಓವರುಗಳನ್ನು ನೀಡಲಾಗುತ್ತದೆ. ಇದನ್ನು ಪ್ರಥಮ ಬಾರಿಗೆ ಇಂಗ್ಲೆಂಡ್‌ನಲ್ಲಿ ಆಡಲಾಯಿತು. ಇದು ಅತ್ಯಂತ ಜನಪ್ರಿಯತೆ ಗಳಿಸಿತು ಮತ್ತು ರಾಷ್ಟ್ರೀಯ ತಂಡಗಳ ನಡುವೆ ಅನೇಕ ಟ್ವೆಂಟಿ20 ಪಂದ್ಯಗಳನ್ನು ಆಡಿಸಲಾಯಿತು. ಇದು ಸಾಮಾನ್ಯ ಕ್ರಿಕೆಟ್‌ ನಿಯಮಗಳಿಗೆ ಅನೇಕ ಬದಲಾಣೆಗಳನ್ನು ಉಂಟುಮಾಡಿತು. ಅದರಲ್ಲಿ ಪಂದ್ಯ ಸಮಗೊಂಡರೆ ಫಲಿತಾಂಶ ನಿರ್ಧರಿಸಲು ಬೌಲ್ ಔಟ್ (ಇದು ಫುಟ್ಬಾಲ್‌ನಲ್ಲಿ ಪೆನಾಲ್ಟಿ ಶೂಟ್‌ಔಟ್‌ಗೆ ಸಮನಾಗಿದೆ)ಸೇರ್ಪಡೆ ಸಹ ಒಳಗೊಂಡಿದೆ. ಇದನ್ನು ತರುವಾಯ ಸೂಪರ್ ಓವರ್ ಪರವಾಗಿ ಸಿದ್ಧಪಡಿಸಲಾಯಿತು.
ಏಕದಿನ ಅಂತಾರಾಷ್ಟ್ರೀಯ ಪಂದ್ಯಗಳು
ಏಕ ದಿನ ಅಂತಾರಾಷ್ಟ್ರೀಯ ಪಂದ್ಯಗಳನ್ನು ಸಾಮಾನ್ಯವಾಗಿ ಗಾಢ ಬಣ್ಣದ ಉಡುಗೆಗಳನ್ನು ಧರಿಸಿ ಆಡಲಾಗುತ್ತದೆ. ಹಗಲು-ರಾತ್ರಿ ಪಂದ್ಯದ ಶೈಲಿಯಲ್ಲಿ ಸಾಮಾನ್ಯವಾಗಿ ಇರುವ ಇದು ದಿನದ ಪ್ರಥಮ ಇನ್ನಿಂಗ್ಸ್ ಮಧ್ಯಾಹ್ನ ನಡೆದರೆ, ಎರಡನೇ ಇನ್ನಿಂಗ್ಸ್ ಕ್ರೀಡಾಂಗಣದ ಹೊನಲು ಬೆಳಕಿನಲ್ಲಿ ನಡೆಯುತ್ತದೆ.
ಏಕ ದಿನ ಅಂತಾರಾಷ್ಟ್ರೀಯ ಪಂದ್ಯಾವಳಿಗಳು
ಪ್ರತಿ ನಾಲ್ಕು ವರ್ಷಗಳಿಗೊಮ್ಮೆ ಎಲ್ಲ ಟೆಸ್ಟ್ ಆಡುವ ರಾಷ್ಟ್ರಗಳು ಮತ್ತು ಐಸಿಸಿ ವಿಶ್ವ ಕಪ್ ಕ್ವಾಲಿಫೈಯರ್‌(ಅರ್ಹತಾ ಸುತ್ತು) ಮೂಲಕ ಅರ್ಹತೆ ಪಡೆಯುವ ಇತರೆ ರಾಷ್ಟ್ರ ತಂಡಗಳು ಕ್ರಿಕೆಟ್ ವಿಶ್ವ ಕಪ್‌ನಲ್ಲಿ ಒಳಗೊಂಡಿರುತ್ತದೆ. ಇದು ಸಾಮಾನ್ಯವಾಗಿ ರೌಂಡ್-ರಾಬಿನ್ ಹಂತಗಳು(ಪ್ರತಿಯೊಂದು ತಂಡ ಇನ್ನುಳಿದ ಎಲ್ಲ ತಂಡಗಳ ವಿರುದ್ಧ ಆಡುವ ಹಂತ) ಹೊಂದಿರುತ್ತದೆ. ಅದನ್ನು ಅನುಸರಿಸಿ ಸೆಮಿ ಫೈನಲ್‌ ಪಂದ್ಯಗಳು ಮತ್ತು ಫೈನಲ್ ಪಂದ್ಯ ನಡೆಯುತ್ತದೆ. ಅಂತಾರಾಷ್ಟ್ರೀಯ ಕ್ರಿಕೆಟ್ ಮಂಡಳಿ (ICC) ಬಹಳ ಮುಂಚಿತವಾಗಿಯೇ ಆಟವಾಡುವ ಸ್ಥಳವನ್ನು ನಿರ್ಧರಿಸುತ್ತದೆ.
1971-2000ದ ಅವಧಿಯಲ್ಲಿ ನಡೆದ ಸೀಮಿತ ಓವರುಗಳ ಪಂದ್ಯಾವಳಿಯಲ್ಲಿ ಜಾವೇದ್ ಮಿಯಂದಾದ್, ವಿವಿಯನ್ ರಿಚರ್ಡ್ಸ್, ಡೀನ್ ಜೋನ್ಸ್, ವಾಸಿಂ ಅಕ್ರಂ, ಕಪಿಲ್ ದೇವ್, ಇಮ್ರಾನ್ ಖಾನ್, ಸಚಿನ್ ತೆಂಡೂಲ್ಕರ್ ಮತ್ತು ಬ್ರಿಯಾನ್ ಲಾರಾ ಮುಂತಾದ ಆಟಗಾರರು ಅಪ್ರತಿಮ ಆಟದಿಂದ ಹೀರೊಗಳೆನಿಸಿದ್ದಾರೆ.
ಐಸಿಸಿ ಚಾಂಪಿಯನ್ಸ್ ಟ್ರೋಫಿ ಎಲ್ಲ ಟೆಸ್ಟ್ ಆಡುವ ರಾಷ್ಟ್ರಗಳನ್ನು ಒಳಗೊಂಡಿದ್ದು, ವಿಶ್ವ ಕಪ್ ಪಂದ್ಯಾವಳಿಗಳ ನಡುವೆ ನಡೆಯುತ್ತದೆ. ಇದು ಸಾಮಾನ್ಯವಾಗಿ ರೌಂಡ್-ರಾಬಿನ್ ಗ್ರೂಪ್ ಹಂತ, ಸೆಮಿಫೈನಲ್ಸ್ ಮತ್ತು ಫೈನಲ್ಸ್ ಹಂತಗಳನ್ನು ಒಳಗೊಂಡಿರುತ್ತದೆ.